Isu Terkucil : Nabila Razali Akhirnya ‘Buka Mulut, Enggan Salahkan Pengurusan

Insiden penyanyi Nabila Razali terkucil ketika membuat persembahan Peluang Kedua di pentas Anugerah Juara Lagu 35 (AJL35) baru-baru ini masih terus diperkatakan.

Ingin menamatkan pelbagai spekulasi serta kecaman, akhirnya Nabila tampil ‘membuka mulut’ mengenai persembahannya itu. Menerusi perkongsian penyanyi ini di laman Insta-story nya pada Khamis, menurut Nabila, keputusan untuk menyanyi di pentas berprestij itu merupakan keputusannya sendiri.

“Terima kasih semua atas kasih sayang dan sokongan. Tetapi saya rasa ini adalah masanya” tulisnya

Pesannya lagi, dia mengharapkan agar orang ramai tidak menunding jari kepada pihak lain termasuk pengurusannya setelah apa yang terjadi pada minggu lalu.

“Itu pilihan yang saya buat, malah saya nikmati setiap saat persembahan tersebut. Tiada penyesalan,”

“Tolong jangan salahkan pasukan pengurusan kerana mereka telah bekerja keras untuk tunaikan impian saya,” katanya lagi.

Terdahulu, terdapat beberapa pihak dikatakan telah menyalahkan pengurusan penyanyi itu kerana tidak peka dengan tahap kemampuannya.


Teruk Dikecam, ‘Cameraman’ AJL35 Tuntut Permohonan Maaf

Pada siaran langsung Anugerah Juara Lagu 35 (AJL35) baru-baru ini, isu mengenai juruvideo yang dikatakan mengambil rakaman dan sisi persembahan finalis yang tidak menarik hangat diperkatakan.

Di media sosial, terdapat segelintir netizen yang mengkritik hasil kerja mereka yang kononnya tidak professional dan seolah-olah baru sahaja belajar dalam bidang itu. Terbaru, seorang juruvideo yang dikenali sebagai Mohd Rafi menuntut permohonan maaf daripada beberapa orang netizen di laman Twitter.

Difahamkan, netizen tersebut telah memuatnaik ciapan berbaur kecaman baru-baru ini berikutan tidak berpuas hati dengan kualiti rakaman program tersebut. Komen Rafi, dia memberi masa selama 7 hari kepada netizen tersebut untuk membuat permohon maaf secara terbuka.Sekiranya gagal berbuat demikian, dia berkata akan mengambil tindakan undang-undang terhadap mereka.

Dalam pada itu, segelintir pengguna yang lain turut mempersoalkan kembali tuntutan tersebut selain mendakwa kualiti rakaman pada Ahad lalu sememangnya mengecewakan. Sekadar info, AJL35 buat pertama kalinya berlangsung dalam norma baharu tanpa penonton yang bersiaran langsung di Auditorium MBSA, Shah Alam Selangor.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aktor Hotel Mumbai, Armie Hammer Berdepan Tuduhan Merogol Secara Ganas

Aktor yang memegang watak sebagai David dalam filem Hotel Mumbai, Armie Hammer menghadapi tuduhan bahawa beliau telah merogol bekas teman wanitanya, yang mendakwan Armie hammer telah menderanya secara “mental, emosi, dan seksual” sepanjang empat tahun hubungan mereka.

Wanita yang dikenali sebagai Effie, berusia 24 tahun itu menyatakan bahawa beliau berasa takut sepanjang hidupnya bersama Hammer.

“Dia menjadi semakin ganas. Saya fikir dia akan membunuh saya.”- Effie

Melalui video pengakuannya, Effie menyatakan bahawa Armie Hammer telah merogolnya lebih dari empat jam di Los Angeles.

“Pada 24 April 2017, Armie Hammer dengan kejam telah merogol saya selama lebih dari empat jam di Los Angeles, berulang kali menghentak kepala saya ke dinding, wajah saya penuh dengan lebam.”- Effie

Effie turut menyatakan bahawa Armie Hammer turut melakukan keganasan lain yang tidak dipersetujui terhadapnya.

“Dia memukul saya dengan sesuatu yang membuatkan saya sakit untuk melangkah. Dan selama empat jam itu, saya cuba untuk melarikan diri tetapi tidak berjaya. Dia kemudian pergi tanpa menghiraukan keadaan saya.”-Effie

Menurut PEOPLE, peguam kepada Armie Hammer iaitu Andrew Brettler telah menolak tuduhan rogol itu dan menyatakan bahawa ianya adalah hubungan yang “konsensual, dibincangkan dan dipersetujui sebelumnya”.

“Baru-baru ini pada 18 Julai 2020, Effie menghantar teks grafik kepada Encik Hammer yang menyatakan bahawa dia mahu melakukan itu bersamanya. Encik Hammer menjelaskan bahawa dia tidak mahu mengekalkan hubungan seperti itu dengannya”- Peguam Andrew Brettler

Armie Hammer dikatakan bersembunyi di Kepulauan Cayman, di mana bekas isterinya Elizabeth Chambers dan dua anak mereka turut bersama.


[GAMBAR] Noor Nabila Selamat Bernikah Dengan Engku Emran

Setelah beberapa hari spekulasi mengenai usahawan selebriti, Noor Nabila yang dikatakan bercinta dengan Engku Emran hangat diperkatakan, akhirnya beberapa foto yang dikongsi oleh ahli keluarganya mengesahkan segalanya.

Menerusi beberapa hantaran yang dimuatnaik oleh adik Nabila, Ameera Khan dan Athisha Khan di laman Insta-story mereka sebentar tadi, kelihatan foto kad undangan pernikahan Nabila dan Emran serta beberapa gambar di lokasi pernikahan.

Malah selebriti terkenal, Noor Neelofa Mohd Noor atau lebih dikenali sebagai Neelofa turut berkongsi sebuah video yang jelas memperlihatkan kakaknya itu memakai busana pernikahan rona putih sambil diapit oleh ibunya yang tercinta Datin Noor Kartini.

Berdasarkan perkongsian, tersebut difahamkan Nabila telah dinikahkan oleh adik lelakinya sendiri dan disaksikan oleh ahli keluarga terdekat kedua-dua belah pihak keluarga.


“Saya Mahu Bersembunyi”- Kata Hailey Baldwin Saat Awal Mengahwini Justin Bieber

Berkahwin pada usia 21 tahun, Hailey Baldwin mendedahkan bahawa dia dan suaminya Justin Bieber ‘menjalani kehidupan yang cukup untuk ketahui itu yang mereka mahukan’.

Melalui temubualnya menerusi ELLE isu April 2021, Model yang berusia 24 tahun ini menyatakan bahawa dia berkahwin ketika berusia 21 tahun, usia yang kedengarannya tidak masuk akal untuk berkahwin kerana terlalu muda.

“Saya berkahwin ketika berusia 21 tahun, dua bulan sebelum berusia 22 tahun, yang mana ianya usia yang sangat muda. Kedengarannya tidak masuk akal apabila berkahwin pada usia ini.”

Hailey Baldwin dan Justin Bieber telah berkahwin pada September 2018 di New York Courthouse setelah dua bulan bertunang di Bahama. Pasangan ini kemudian mengadakan perkahwinan kedua dengan majlis yang besar di hadapan keluarga dan rakan-rakan pada September berikutnya.

Hailey Baldwin mengakui pada awal perkahwinannya bersama Justin Bieber, dia mahu “bersembunyi” kerana merasakan privasinya terdedah kepada umum.

“Saya seperti, ‘saya tidak mahu orang berada dalam urusan saya dan merasakan seperti semua orang mengikuti saya.”

Hailey Baldwin tidak menafikan bahawa menjalin hubungan di mata khalayak ramai adalah lebih sukar, walaupun pada akhirnya sebarang hubungan boleh gagal sama ada bintang Hollywod atau orang biasa.

“Saya tidak mengatakan bahawa hubungan ini adalah perkara mudah yang tidak memerlukan usaha. Kami bercakap dengan ahli terapi dan kami melakukan apa yang harus kami lakukan.”- Hailey Baldwin

Bukan mudah berkahwin dengan bintang Hollywood tau!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Izara Aishah Nafi Kecam Sharifah Rose, Netizen Salah Anggap ‘Tweet’

Pelakon Izara Aishah menafikan bahawa ciapan nya di laman Twitter mengenai Sharifah Rose adalah cubaan mengecam pengamal media sosial terkenal itu.

Sebaliknya, jelas Izara dia memberi contoh Rose adalah mereka yang dikalangan ‘instafamous’ yang sememangnya berlakon sebelum terkenal. Kongsinya lagi, dia mengharapkan agar bakat gadis itu akan terus berkembang.

“Anda semua obses dengan Rose bukan? Syarifahrose sayang, awak kan berlakon sebelum popular di Instagram lagi dan saya dengar awak ini memang minat berlakon. Jadi teruskan bersinar dan jadilah salah seorang yang mengangkat nama industri” tulisnya

Tegas Izara, dia tidak mencemburui atau cuba menutup rezeki mana-mana pihak namun hanya sekadar meluahkan rasa kecewa melihat sikap sesetengah pelakon baharu yang tidak serius untuk berlakon. Malah dia turut berkata hanya mengambil prinsip membawa haluan sendiri berbanding mengambil tahu akan perihal orang lain.

“Saya bukannya dengki dengan rezeki sesiapa, Astaghfirullahaladzim. Saya cuma kecewa dengan mereka yang tidak serius ketika berada di set, yang hanya risau mengenai rupa paras mereka sahaja yang ditonjolkan berbanding watak yang diberikan. Kepada pendatang baharu, saya ingin nasihatkan tolong jangan letak harga bayaran anda terlalu rendah” katanya lagi

Terdahulu, Izara mempersoalkan tindakan stesen TV yang lebih memilih Instafamous untuk tawaran berlakon disebabkan bayaran mereka yang dikatakan murah. Pelakon yang berusia 29 tahun ini berharap agar Instafamous yang ingin menjadi seorang pelakon menjaga disiplin dan lebih serius dalam bidang tersebut.


Angelina Jolie Dakwa Mempunyai “Bukti” Dakwaan Keganasan Brad Pitt Di Mahkamah

Angelina Jolie mendakwa bahawa beliau mempunyai ‘bukti’ mengenai dakwaan keganasan rumah tangga Brad Pitt di mahkamah.

Laporan FOX News melaporkan bahawa Angelina Jolie juga bersedia untuk menunjukkan bukti dakwaan keganasan Brad Pitt dalam kes penceraian mereka yang masih berjalan.

Aktres filem ‘Maleficent’ itu dilaporkan memfailkan dokumen mahkamah pada hari Jumaat 12 Mac, yang menyatakan bahawa dia dan anak-anaknya bersedia memberikan ‘bukti dan kuasa yang menyokong’ tuntutan penderaan terhadap Brad Pitt.

“Ia juga satu lagi kes Angelina yang mengubah naratif jika sesuai sambil menambah bahawa ianya penting untuk diperhatikan bahawa Brad Pitt dibebaskan dari tuduhan penderaan kanak-kanak oleh FBI dan Jabatan Perkhidmatan Kanak-Kanak dan Keluarga pada tahun 2016 berikutan dakwaan pergaduhan yang berlaku antara Brad Pitt dan Maddox di kapal terbang.”- FOX News

Sementara itu, Jolie sewaktu ditemubual oleh British Vogue pada awal tahun ini membicarakan tentang kehidupan di rumah bersama anak-anaknya mengakui ‘beberapa tahun sebelumnya adalah cukup sukar’.

“Saya fokus untuk menyembuhkan kembali keluarga kami. Ianya perlahan-lahan kembali, seperti ais yang mencair dan darah kembali ke badan saya.”-Kata Jolie

Angelina Jolie dan Brad Pitt ini pernah berkahwin pada tahun 2014 setelah kira-kira 10 tahun bersama dan berpisah dua tahun kemudian.


Berani Jujur! 5 Artis Indonesia Ini Mengaku Hamil Sebelum Berkahwin

Hamil di luar perkahwinan adalah perbuatan terlarang dan ada yang menganggap ia adalah aib yang mesti ditutup dengan ketat. Namun menurut Popbela.com, 5 selebriti Indonesia ini cukup terbuka untuk mengaku mengenai kehamilan mereka.

Pasangan ini telah berkahwin pada 13 Mei 2006. Tetapi Nana melahirkan anak pertama mereka hanya 7 bulan dari hari perkahwinan mereka. Ibunya, Lydia Kandou akhirnya mendedahkan bahawa anak perempuannya mengandung sebelum berkahwin.

Pelawak Rizky Firdaus Uus mengahwini kekasihnya, Kartika pada 19 Mac 2019. Enam bulan kemudian, Kartika melahirkan anak pertama mereka.

Menurut Popbela.com, Uus memberitahu mengenai kehamilan isterinya melalui saluran YouTube dan mengatakan bahawa Kartika sudah mengandung anak mereka sebelum berkahwin.

Marcell Darwin akhirnya secara rasmi berkahwin dengan Nabila Faisal pada 12 Januari 2020. Sebelum berkahwin, pelakon berusia 29 tahun itu juga memutuskan untuk memeluk agama Islam.

Marcell secara terbuka mengakui bahawa Nabila sudah hamil 4 bulan ketika mereka berkahwin dan menyatakan banyak yang dipelajari dari kejadian tersebut.

Pasangan ini secaara terbuka berani mengaku bahawa isterinya sudah hamil anak pertama sebelum mereka melangsungkan perkahwinan.

Menurut Popbela.com, hasil perkahwinan itu, Joanna dan Raditya gembira menjadi ibu bapa dengan 4 orang anak.

Setelah menyimpan rahsia selama 2 tahun, Kezia Karamoy hanya berani bersuara tentang kehamilan anak pertamanya.

Dia mendedahkan bahawa dia hamil sebelum perkahwinan mereka 29 Mac 2017. Lima bulan setelah berkahwin, Kezia melahirkan anak pertamanya, bernama Alfredo Elfata Narang.

Bagi selebriti ini, perkara ini merupakan pelajaran dalam hidup mereka. Kesemua mereka hidup dalam keadaan bahagia sehingga ke hari ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dipaksa Mempamerkan Seluar Dalam, Salman Khan Campur Tangan Bantu Priyanka Chopra

Baru-baru ini Priyanka Chopra berkongsikan perjalanan kerjayanya sebagai pelakon menurusi buku yang ditulisnya bertajuk Unfinished. Menurut Intep Seleb, pelbagai kisah yang dilalunyai diceritakan di dalam buku tersebut sepanjang menjadi pelakon hebat.

Dalam perkongsian Priyanka, dia menceritakan perjalanan kariernya semenjak menjuarai Miss World 2000. Salah satu daripadanya adalah ketika merakam klip video dimana dia perlu memberikan aksi yang menggoda di dalam klip video tersebut.

Menurut Intep Seleb, oleh kerana lagu-lagu hindi yang panjang, Priyanka juga diminta menanggalkan pakaiannya satu persatu.

Pengarah klip video tersebut pernah memintanya menampakkan bahagian seluar dalam ketika dalam video tersebut kerana beranggapan penonton datang untuk menonton perkara itu.

Priyanka juga menyatakan pengarah marah dengan keputusannya untuk berhenti dari produksi terbabit kerana dia telah menjalani pengambaran selama dua hari.

Priyanka yang tengah bekerjasama bersama Salman Khan menceritakan kepadanya dan Salman turut campur tangan dan menyelamatkan Priyanka.

Buku Unfinished yang ditulis oleh Priyanka semakin mendapat perhatian peminat. Bukan sahaja dia bercakap tentang diselamatkan oleh Salman Khan, Priyanka juga berbicara tentang perkauman dan masalah yang ada di Bollywood.


Bangga! 5 Selebriti Ini Mempunyai Kelulusan Akademik Yang Patut Dipuji

Kebanyakan orang mungkin berfikir bahawa jika mahu menjadi terkenal, tidak perlu mempunyai akademik yang tinggi dan menceburi bidang lain.

Menurut Bright Side, berikut merupakan 5 selebriti yang mempunyai kelulusan tinggi sehingga ada yang memperoleh PhD.

Pada tahun 2006, James Franco memutuskan untuk mendaftar dalam program Bahasa Inggeris UCLA dan kemudian mengambil jurusan penulisan kreatif.

Dia berpindah ke New York di mana dia melanjutkan pengajian dalam peringkat sarjana dalam penulisan di Columbia University dan ijazah dalam pembuatan filem di New York University. Franco juga memiliki Ph.D. dalam Bahasa Inggeris dari Universiti Yale.

Conan O’Brien adalah pengacara kepada Late Night with Conan O’Brien yang ditayangkan di NBC. Dia memperoleh Ph.D. dalam sejarah dan M.A. dari Universiti Yale.

Menurut Bright Side, dia juga pernah belajar di Universiti Harvard dalam bidang sejarah dan sastera.

Gerard Butler pernah belajar di University of Glasgow dalam jurusan undang-undang. Setelah lulus, dia telah memulakan kerjayanya di firma guaman Edinburgh sebagai peguam pelatih.

Ken Jeong terkenal dengan watak Leslie Chow dalam filem The Hangover. Ketika masih berlakon, dia melanjutkan pelajarannya di Duke University dan memperoleh gelaran doktor dalam bidang perubatan di University of North Carolina di Chapel Hill.

Pelakon Kristen Stewart terkenal dengan watak dan peranannya sebagai Bella dalam filem Twilight. Menurut Bright Side, selain berlakon, Kristen Stewart merupakan pelajar lepasan Universiti Cornell dan telah terlibat dalam penulisan kajian Neural Style Transfer.

Ini jelas menunjukkan bahawa masih ada sesetengah selebriti yang masih mementingkan pelajaran selain dunia lakonan semata-mata

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Teruja! Jom Lihat Selebriti Lelaki Yang Timang Cahaya Mata Pada Usia Lebih 50 Tahun

Mempunyai zuriat adalah salah satu perkara yang diidamkan oleh semua pasangan suami isteri. Di Malaysia, walaupun sudah mencapai usia lebih 50 tahun, selebriti lelaki ini boleh dijadikan contoh bahawa usia bukanlah penghalang untuk menerima cahaya mata.

Awie telah mendirikan rumah tangga bersama isterinya Sharifah Ladyana Syed Samsudin pada Oktober 2016.

Pada usia 53 tahun, Awie berkongsikan kabar gembira apabila isterinya sudah selamat melahirkan anak lelaki hasil daripada perkahwinan mereka berdua.

Hasil perkahwinan kedua Jamal Abdillah dengan Zai Izzati pada 1 April 2017, mereka telah dikurniakan 2 orang cahaya mata. Anak pertama bersama Zai Izzati telah selamat lahir pada usianya 60 dan anak keduanya lahir pada usia Jamal 61 tahun.

Penantian 10 tahun pelakon Adam Corrie Lee Abdullah untuk menimang cahaya mata menjadi kenyataan apabila isterinya, Fazema Mohd Fuad yang berumur 40 tahun selamat melahirkan bayi lelaki.

Dia juga meluahkan perasaan syukur apabila doktor memaklumkan isterinya tidak perlu menjalani pembedahan semasa melahirkan anak mereka.

Datuk K telah dikurniakan anak sulung bersama Datuk Sri Siti Nurhaliza yang bernama Siti Aafiyah pada usianya 60 tahun. Penantian selama 11 tahun itu merupakan salah satu kabar gembira buat negara kita.

Kini Datuk K dan Datuk Sri Siti Nurhaliza menantikan adik kepada Aafiyah yang dijangka akan lahir pada April 2021.

Jelas sekali menunjukkan usia bukanlah penghalang untuk mempunyai zuriat. Kebanyakkan daripada selebriti di atas akan memastikan hidup lebih sihat untuk membesarkan anak-anak mereka.


Sudah Berkahwin? Elizabeth Tan Mohon Maaf, Dedah Perkara Sebenar

Semalam, hangat memperkatakan mengenai penyanyi dan pelakon Elizabeth Tan yang dikatakan sudah berkahwin selepas beberapa keping foto nya tular di media sosial.

Elizabeth atau lebih mesra disapa sebagai Lizzy, kelihatan cantik memakai sepersalinan rona berwarna putih bersama seorang lelaki dipercayai suaminya, berdiri di hadapan paderi yang sedang membacakan ikrar perkahwinan.Menguatkan lagi spekulasi tersebut, foto tersebut turut dimuatnaik oleh bapanya David Tan Suan Chew yang menulis kapsyen merujuk kepada Lizzy.

“Anak perempuan terakhir saya, Elizabeth,” tulisnya.

Terbaru, pihak Murai.my menerima kenyataan rasmi daripada Lizzy yang dikirimkan menerusi pihak pengurusannya.

Akui pelantun Beku ini, gambar dan video yang telah tersebar yang menyatakan dirinya sudah berkahwin adalah benar. Jelas Lizzy, dia sememangnya berniat untuk berkongsi kepada peminat apabila tiba masanya memandangkan majlis yang diadakan hanya untuk jemputan keluarga dan teman rapatnya sahaja.

“Lizzy memang plan nak announce pada semua bila Lizzy dah ready. Lizzy ambil keputusan untuk tidak menghebohkan isu perkahwinan Lizzy kerana pada Lizzy, ini adalah isu kecil sahaja”

“Majlis semalam adalah sangat intimate dan kecil sebagai langkah mematuhi SOP dan hanya dihadiri oleh 10 orang tetamu yang merupakan ahli keluarga dan kenalan rapat Lizzy sahaja’ dedahnya lagi.

Di kesempatan itu, Lizzy turut memohon maaf kepada semua pihak kerana tidak menjemput dan mendedahkan perkara yang sebenar lebih awal kerana menyifatkan perkahwinan adalah satu perkara yang sangat peribadi buatnya.

“Lizzy ingin memohon maaf sekali lagi kerana tidak dapat menjemput ahli keluarga yang lain, serta rakan-rakan media.Pada Lizzy, memilih untuk berkahwin ini tidak mengubah apa apa. Lizzy masih Lizzy yang sama. Dan Lizzy harap semua dapat terima dan hormat keputusan Lizzy” tambahnya

Terdahulu pada awal Januari, nama Elizabeth Tan menjadi bualan peminat apabila dia dikatakan sudah berkahwin setelah beberapa foto penyanyi ini dalam busana pengantin tersebar di media sosial. Namun, jelasnya foto tersebut hanya sekadar untuk mempromosikan muzik video lagu baharunya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kematian Ibu Saya Meninggalkan Lohong Yang Besar Dalam Diri”- Putera Harry

Putera Harry telah menulis kata-kata yang tulus untuk sebuah buku kanak-kanak yang kehilangan ibu bapa sewaktu pandemik COVID-19, menyatakan bahawa kematian tragis ibunya Puteri Diana pada tahun 1997 telah “meninggalkan lohong yang besar dalam dirinya”.

The Duke of Sussex, 36 tahun ini telah menulis kata-katanya sebagai sebahagian daripada buku yang ditujukan untuk kanak-kanak yang alami penderitaan setelah kehilangan orang yang tersayang sewaktu pandemik COVID-19.

Buku Hospital by the Hill karya Chris Connaughton dan diilustrasikan oleh Fay Troote, adalah kisah seorang kanak-kanak yang mana ibunya bekerja di sebuah hospital sewaktu pandemik dan meninggal.

Putera Harry yang kehilangan ibunya sewaktu usia 12 tahun menulis,

“Semasa kecil, saya telah kehilangan ibu saya. Pada ketika itu, saya tidak mahu mempercayainya atau menerimanya, dan ia meninggalkan lohong yang besar dalam diri saya. Saya tahu bagaimana perasaan anda, dan saya ingin meyakinkan anda bahawa lama-kelamaan lohong itu akan dipenuhi dengan sokongan dan kasih sayang.”

The Duke of Sussex turut menyatakan bahawa setiap orang mengalami kehilangan dengan cara yang berbeza.

“Kita semua menghadapi kehilangan dengan cara yang berbeza, tetapi apabila ibu bapa pergi ke syurga, saya diberitahu semangat, kasih sayang, dan ingatan mereka akan ditinggalkan. Mereka sentiasa bersama anda dan anda boleh bertahan selama-lamanya. Saya dapati ianya benar.”- Putera Harry

Putera Harry turut berharap buku ini dapat mengingatkan betapa istimewanya ibu bapa atau orang yang disayangi, dan betapa istimewanya diri sendiri.Buku ini diberikan secara percuma kepada kanak-kanak di England yang kehilangan orang tersayang sewaktu pandemik COVID-19.


Ashira Aziz ‘Diserang’ Netizen Selepas Dituduh Tegur IG Siti Nurhaliza

Nama penyanyi Ashira Aziz menjadi tumpuan di media sosial selepas dia dikatakan mengkritik perkongsian penyanyi nombor satu negara, Dato Sri Siti Nurhaliza yang memuat naik gambar makanan di laman Instagram nya baru-baru ini.

Menerusi akaun yang didaftarkan atas nama @ashiraaziz_  dia berkata perkongsian seumpama itu boleh menjejaskan laman Instagram Siti yang dikenali ramai.

“Sepatutnya gambar mihun macam ni di Instagram Story sahaja tak perlu di feed kerana boleh menjejaskan IG TokTi.” tulisnya

Tampil membalas teguran tersebut, Siti berkata gambar makanan tersebut sebenarnya adalah masakan udang goreng mentega dan bukanlah mihun seperti yang didakwa. Jelas Siti lagi, perkongsian itu juga adalah bertujuan untuk membantu orang lain.

“@segiseriofficial adalah pihak yang bekerjasama dengan saya untuk majlis kami. Peranan saya bukan menyanyi saja tetapi saya adalah komuniti masyarakat yang mahu membantu orang lain juga. Win-win.Setiap orang ada cara masing-masing,” balas Siti.

Susulan daripada itu, Ashira menerusi laman Insta-story nya menjelaskan mengenai dakwaan dia menegur Siti. Menafikan akaun tersebut adalah dirinya, tegas pelantun Di Ombak Resah itu ia adalah akaun yang menggunakan nama yang sama dengannya.

“Gara-gara nama ni komen dekat post Siti, saya yang kena. Bukan saya Ya Allah”
“Saya tak tahu apa-apa cerita, semalam satu hari sibuk dengan rakaman GV Raya.
“Tiba-tiba hari ini orang sebut-sebut DM bagitahu saya. Allah, apa salah saya,” jelasnya.

Malah pada hari kejadian, dia juga sibuk dengan dengan rakaman GV Raya di Putrajaya dan sama sekali tidak mengetahui mengenai perihal perkara tersebut sebelum ‘diserang’ oleh netizen yang menyangka akaun tersebut adalah miliknya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bekas Teman Lelaki Nur Sajat Selamat Bernikah Dengan Gadis Pilihan

Bekas teman lelaki usahawan kosmetik sensasi Nur Sajat, Coach Yin telah selamat mendirikan rumah tangga dengan gadis pilihannya dalam sebuah majlis di Kota Bharu.

Coach Yin atau nama sebenarnya Mohd Tishrin B Mohd Adanan memuatnaik beberapa foto di hari perkahwinannya menerusi laman Instagram. Sedondon bersama isterinya yang dikenali sebagai Yeen Azmin, kedua-duanya kelihatan sama cantik dan sepadan dalam busana rona putih.

“Terima kasih kepada anda semua yang sentiasa mendoakan kami.Alhamdulilah semuanya berjalan dengan lancar” tulisnya

Meninjau ruangan komen, rata-rata pengikutnya memberi ucapan tahniah di atas perkahwinan tersebut selain mendoakan agar rumah tangga pasangan mereka kekal sehingga ke akhir hayat.

Terdahulu, sekitar tahun 2018, jurulatih kecergasan itu yang juga pemilik restoran mencuri perhatian netizen apabila dia dilaporkan menjalin hubungan cinta bersama Sajat. Berikutan itu, pelbagai kontroversi dan gimik telah dikaitkan dengan mereka sepanjang berkenalan.


Brad Pitt Luah Rasa Sedih Dengan Tuduhan Penderaan Oleh Angelina Jolie

Brad Pitt meluahkan rasa sedih disebabkan tuduhan keganasan yang didakwa oleh Angelina Jolie.

Dipetik dari Page Six, Brad Pitt berasa sedih di atas dakwaan Angelina Jolie dan bersedia untuk memberi keterangan mengenai dakwaan penderaan yang dilakukan oleh Brad Pitt dalam perbicaraan mereka atas hak penjagaan anak.

Walaupun pasangan Hollywood ini sudah bercerai secara sah, mereka masih berjuang untuk hak penjagaan enam orang anak mereka dan masih dalam proses perbicaraan di hadapan hakim persendirian.

Sumber yang sama turut melaporkan bahawa Brad Pitt telah bertanggungjawab dengan tindakannya, dan sudah berhenti minum alkohol.

“Dia telah membincangkan masalah ketagihan alkohol dan dadah sewaktu mereka masih bersama” Sumber

Brad Pitt tidak pernah ditangkap atau didakwa atas kesalahan sewaktu berkahwin dengan Angelina Jolie, dan juga tiada laporan polis yang dibuat mengenai tuduhan penderaan suami isteri.Terdapat insiden yang disebarkan secara meluas di atas jet peribadi bersama keluarganya, tetapi dia tidak pernah didakwa.

“Brad Pitt merasa kini beliau terasing dari anak-anaknya, dan dia sangat kecewa.”-Sumber

Diharapkan perbicaraan yang akan berakhir pada bulan hadapan akan diselesaikan dengan baik-baik sahaja.


[UNBOXING] Mengintip Isi Kotak Samsung Galaxy A72 Yang Baru Dilancarkan

Samsung Galaxy A72 baru saja diumumkan bersama Galaxy A52 dan juga Galaxy A32  di Malaysia. Malah, di laman Youtube rasmi Samsung Malaysia, sudah memuatnaik video Unboxing bagi Galaxy A52 dan Galaxy A72 yang baru. Memang mengancam!

Kami cukup bernasib baik kerana menjadi pemilik terawal Galaxy A72 baru, jadi kami ingin kongsikan kepada anda pengalaman pada pandangan pertama.

Pertama, unboxing untuk Galaxy A72. Saya sangat yakin ramai orang bertanya apa yang ada di dalam kotak, dan kami di sini akan menjawab untuk soalan anda.

Kotak pembungkusan Galaxy A72 dikuasai oleh warna putih. Terdapat tulisan “Galaxy A72” yang disertakan dengan penampilan telefon bimbit, dan logo Samsung. Galaxy A72  tersedia dengan 4 pilihan warna iaitu Awesome Violet, Awesome Blue, Awesome Black, dan Awesome White 14 dan kami mendapat warna biru/ Awesome Blue.

Apabila dibuka, anda akan terus menemui peranti Galaxy A72 . Di mana layarnya masih dilindungi oleh plastik yang bertulis 3 ciri penting peranti iaitu , Infinity- 0 Display, Quad Camera 64 MP dengan OIS dan IP67 tahan air & Debu.

Seterusnya terdapat 2 barang keperluan yang boleh didapati di bawah peranti Galaxy A72 iaitu pengecas dan kabel data.

Kad jaminan, buku panduan dalam pelbagai bahasa dan alat ejector slot kad SIM diletakkan berasingan dalam kotak nipis.

Pengecas pantas Galaxy A72 mempunyai kuasa 25W dan kabelnya adalah USB Type-C.

Sehingga artikel ini ditulis, masih belum ada lagi kenyataan rasmi tentang harga di pasaran Malaysia. Namun, dipetik dari CNET, di pasaran Eropah, harga mencecah AS$415 (RM1,706) untuk A52, manakala A72 berharga AS$534 (RM2,196).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pengakuan Priyanka Chopra Mengenai Islam Cetus Kontroversi

Baru-baru ini Priyanka Chopra membincangkan tentang kepelbagaian agama dalam temu bual bersama Oprah Winfrey.

Priyanka mengakui dia mempelajari banyak agama bermula dari agama Hindu, Kristian dan Islam.

Pelakon berusia 38 tahun itu mengakui bahawa dia mengerti dengan beberapa agama dalam hidupnya, salah satunya adalah Islam. Pengakuan Priyanka mengenai Islam menjadi perhatian.

“My dad used to sing in a Mosque, I was aware of Islam”-Priyanka Chopra rjsjdjsjesiwj pic.twitter.com/ZtePuBw5Ly

“Bapa saya pernah menyanyi di masjid, saya tahu Islam,” kata Priyanka, dipetik oleh News 18.

Sudah tentu kenyataan Priyanka menimbulkan kontroversi dalam masyarakat. Sebilangan orang mengatakan bahawa Priyanka kononnya memahami Islam kerana bapanya menyanyi di masjid.

Sebahagian dari mereka juga menyatakan bahawa orang Islam tidak pernah menyanyi di masjid.

“Mereka tidak menyanyi di masjid. Mereka membaca Al-Quran,” tulis salah satu netizen.

Mendengar banyak kritikan yang  terhadap isteri Nick Jonas ini, peminat Priyanka juga mempertahankannya. Mereka mendakwa bahawa ramai orang telah salah mentafsirkan kata-kata Priyanka.

Menurut mereka dalam wawancara lengkap dengan Oprah, Priyanka mengaku telah membesar dalam persekitaran kepelbagaian agama.

Sementara itu, aktres bollywood ini menyatakan bahawa dia beragama Hindu tetapi dia juga menghormati agama lain.

“Saya beragama Hindu, saya mempunyai kuil di rumah saya dan saya berdoa sekerap yang saya boleh tetapi pada masa yang sama, saya mempercayai hakikat bahawa ada kekuatan yang lebih tinggi dan saya ingin mempercayai hal itu, “katanya.


Kylie Jenner Dikecam Gara-gara Minta Derma Wang Dari Peminat

Kylie Jenner telah meminta peminat untuk mendermakan wang untuk ‘make up’ artis, Samuel.

Melalui posting di Insta Story, caption Kylie Jenner berbunyi,

“Semoga Tuhan memerhatikan dan melindungi kamu @makeupbysamuel. Semua orang luangkan masa sebentar dan berdoa untuk Sam yang mengalami kemalangan hujung minggu lalu. “- Kylie Jenner

Menerusi laman GoFundMe, Samuel menjalani pembedahan otak awal bulan ini setelah mengalami kemalangan.

Keluarganya memerlukan AS$120,000 untuk menampung perbelanjaan perubatan, sementara mereka telah mengumpul lebih dari AS$97,000 pada pagi Ahad.

Selain meminta peminatnya untuk menderma, Kylie turut tampil untuk memberikan sebanyak AS$ 5,000 kepada keluarga itu.

Peminat Kylie Jenner telah mengecamnya yang meminta duit dari orang lain sedangkan Kylie seorang yang kaya dan mampu untuk menanggung kos perubatan ‘make up’ artisnya.

“Kenyataan bahawa Kylie Jenner mempunyai keberanian untuk meminta sumbangan untuk pembedahan kecemasan mekap artisnya (60,000) manakala kekayaannya bernilai BILLION sangat jelas, saya malu dengannya.”- Netizen

“Kylie Jenner patut membuka salah satu Birkin dia dan berhenti meminta kami orang miskin untuk menderma kepada mekap artisnya di GoFundMe.”- Netizen

Menurut Forbes, nilai kekayaan Kylie bernilai $900 juta. Dia memiliki jet peribadi bernilai $72 juta dan mempunyai banyak rumah. Kylie juga pernah mempamerkan rumah agam di Holmby Hills yang bernilai $36 juta di media sosial.

Teman Kylie, Samuel yang bekerja sebagai ‘make up’ artis itu pernah bekerja dengan beberapa bintang termasuklah Kylie dan teman wanita Scott Disick, Amelia Hamlin. Sehingga kini status perubatan Samuel tidak diketahui.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[TEMUBUAL EKSKLUSIF] Khai Bahar Komen Kemenangan Gila di AJL-35, Akui Pernah ‘Terkucil’ Juga?

Selesai sahaja malam kemuncak Anugerah Juara Lagu (AJL) Ke-35, pelbagai topik hangat dibincangkan oleh netizen di media sosial. Agak menghairankan, tinjauan Murai MY mendapati bukan juara AJL-35 yang menjadi topik terhangat, tetapi sebaliknya. Persembahan Nabila Razali yang meraih perhatian, kerana melakukan kesilapan kecil.

Murai MY difahamkan penyanyi itu ‘terkucil lagi’ ketika menyanyikan lagu Peluang Kedua . Di sebalik kritikan dan kecaman, ramai peminat termasuk golongan selebriti memberi sokongan dan pujian di atas keberanian Nabila.

Bercakap soal ‘terkucil’, ia sebenarnya merupakan hal yang biasa terjadi kepada seseorang penyanyi. Baru-baru ini kami berpeluang menemubual penyanyi Khai Bahar untuk berkongsi pengalaman yang sama.

Khai yang pernah berentap di pentas AJL-33 menerusi lagu Luluh, mengakui pernah melakukan kesalahan atau ‘terkucil’ ketika membuat persembahan nyanyian secara langsung. Menurut Khai, ia sebenarnya bukanlah sesuatu dirancang ataupun disengajakan.

“Setiap orang itu tidak akan lari melakukan kesilapan. Seperti Khai sendiri yang pernah melalui pengalaman berada di pentas AJL,  kesilapan sebegini memang boleh berlaku. Bagi Khai, ia bukannya dirancang atau disengajakan.”

“Macam Khai sendiri, sebelum naik ke pentas AJL, Khai dan semua peserta sudah membuat persiapan yang rapi, untuk melakukan persembahan yang terbaik. Tapi kesilapan sebegini ini boleh berlaku di luar jangkaan lagi-lagi bila perasaan gementar itu datang, ia akan jadi di luar kawalan,”- katanya kepada Murai.MY.

Khai berkata, walaupun dia pernah menerima kritikan dan kecaman dari kesilapan ini, namun dia menganggap ia sebagai satu pengajaran untuk memperbaiki diri pada masa akan datang.

” apa yang boleh Khai katakan, setiap finalis di AJL dah melakukan yang terbaik. Kesalahan kecil itu dijadikan sebagai pengajaran untuk memperbaiki diri pada masa akan datang”

“Khai sendiri pun pernah mengalami pengalaman yang sama ketika menyanyi. Kadang-kadang pernah sekali suara tak sampai. Ada juga terima kecaman dari netizen, tapi saya biarkan komen mereka.  Yang penting, saya ambil kesilapan itu untuk memperbaiki diri saya”- tambahnya lagi.

Bercakap soal kemenangan lagu Gila ciptaan Ezra Kong, Noki, dan Loca B di AJL-35, Khai akui keputusan tersebut menepati ramalannya.

“Dari awal lagi, saya memang sudah menjangkakan kemenangan lagu Gila di AJL-35. Sebenarnya, ramalan saya lagu 7 Nasihat dan Gila bakal bergelar juara. Tapi bila lagu Gila dinobatkan sebagai juara, Alhamdulilah. Bagi saya lagu itu sangat unik dan lain daripada yang lain. Saya memang suka lagu Gila ini!”- tambahnya lagi.”

Mengenai perkembangan semasa, Khai bakal mengeluarkan single terbaru dan akan muncul dalam sebuah drama rantaian sebagai pelakon utama..

“Insyallah, saya bakal keluarkan sebuah single terbaru berjudul Hilang Gelita ciptaan saya sendiri dan lirik ditulis oleh Rozi Sang Dewi. Lagu ini merupakan OST untuk sebuah drama yang bakal ditayangkan tak lama lagi. Saya juga berlakon dalam drama tersebut yang bertajuk Kisah Cinta Rumi.”- ujarnya.


Menipu! Polis Dakwa Instafamous Beri Keterangan Palsu Rentas Negeri

Baru-baru ini tular di media sosial mengenai pasangan suami isteri yang juga ‘instafamous’  merentas negeri untuk berbulan madu di Johor Bahru.

Selepas Instafamous tersebut yang dikenali sebagai Datin Inaz, berkongsi tips untuk merentas negeri dan memaklumkan perjalanan mereka ke selatan tanah air itu kononnya untuk berbulan madu, pihak polis telah mendapatkan kenyataan pasangan ini. Biarpun mereka mendakwa sebenarnya perjalanan tersebut atas urusan perniagaan namun pihak polis  mendapat keraguan dalam kenyataan mereka dan membuka kertas siasatan.

Hasil daripada siasatan tersebut mendapati kenyataan yang diberikan oleh mereka sebelum ini adalah palsu dan mereka sebenarnya telah membuat tempahan awal di sebuah hotel di Johor Bahru pada Disember 2020 yang bertujuan untuk menyambut ulang tahun perkahwinan pada 17 Mac 2021.

Rata-rata netizen yang mengetahui akan perkara sebenar itu meluahkan rasa kecewa serta marah kerana pasangan suami isteri itu sanggup mementingkan diri sendiri untuk merentas negeri memandangkan kerajaan masih melarang berbuat demikian.

Malah pihak polis turut menegaskan kepada orang ramai untuk tidak menyalahgunankan kebenaran merentas negeri serta mematuhi SOP yang telah ditetapkan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aktres Filem Pitch Perfect Kemalangan Di London, Luah Rasa Marah Di Instagram

Aktres filem Pitch Perfect, Rebel Wilson mengalami kemalangan sewaktu berbasikal berhampiran Istana Buckingham, London telah meluahkan kemarahannya di Insta Story beliau.

Melalui insta story Rebel Wilson, dia dilihat sedang meletakkan ais di atas pergelangan kaki kirinya disebabkan kemalangan tersebut. Rebel Wilson turut meluahkan rasa marah terhadap mereka yang membiarkan anjing peliharaan berlari ke atas jalan, menjadi punca kemalangannya.

“F**k orang yang tidak memimpin anjing mereka dan membiarkannnya berlari ke jalan!!” Rebel Wilson

Walaubagaimanapun, Rebel Wilson menambah dalam insta story, bahawa 20 minit sebelum kemalangan beliau berbasikal dengan hebat.

“Tetapi 20 minit sebelum kemalangan, saya berbasikal dengan hebat.”- Rebel Wilson

Menurut Daily Mail, aktres tersebut kini berada di London untuk penggambaran sebuah projek rahsia.


Gemar Kongsi Gambar Berbikini, Netizen Titip Doa Buat Rihana Oksana

Biarpun kontroversi mengenai bekas ratu cantik Moscow, Rihana Oksana Gorbatenko tidak lagi hangat diperkatakan seperti sebelum ini, namun rakyat Malaysia masih lagi mengikuti perkembangannya di laman Instagram.

Bagaimanapun, mereka meluahkan rasa kecewa kerana Rihana tidak lagi ‘mesra’ seperti dahulu. Jika sebelum ini, Rihana peka akan pengikutnya dan berkongsi kapysen dalam Bahasa Malaysia namun kini ibu tunggal tersebut lebih gemar menulis di dalam bahasa ibunda nya sahaja.

Bukan itu sahaja, Rihana juga kelihatan semakin berani untuk berkongsi gambar-gambarnya memakai bikini kepada umum selain kembali aktif dalam dunia peragaan.

Dalam pada itu, rata-rata pengikutnya mengharapkan agar Rihana diberikan hidayah dan tidak kurang juga ada yang memberi galakan kerana Rihana gembira dengan kehidupannya terkini.

Sekadar info, nama Rihana mencetuskan kontroversi beberapa tahun dahulu selepas dia dikatakan telah berkahwin dengan salah seorang kerabat diraja Malaysia. Hasil perkahwinan, mereka dikurniakan seorang anak lelaki, Tengku Ismail Leon Petra, 3 tahun. Namun, perkahwinan mereka dikatakan tidak benar sebelum Rihana mendakwa dia telah pun berpisah.


Perjalanan Bagaimana Bermulanya Kerjaya Dayah Zubit Sebagai Pengasuh Siti Aafiyah

Mungkin ramai yang tertanya-tanya siapakah gerangan gadis cantik manis yang menggelarkan dirinya sebagai ‘kakak’ kepada anak penyanyi nombor satu negara, Dato’ Sri Siti Nurhaliza, Siti Aafiyah. Menerusi satu artikel yang dikeluarkan oleh In-Trend, Dayah telah berkongsi cerita mengenai kisahnya bersama dengan keluarga Dato’ Sri Siti Nurhaliza. Cantik manis lagi ayu orangnya. Dayah ni bukan calang-calang orangnya.

Berikut adalah fakta dan perkongsian Dayah mengenai pengalamannya diterima sebagai pengasuh Siti Aafiyah. Jom kita tengok!

8. Pada mulanya Dayah berasa agak kekok namun dia turut bersyukur kerana diberikan majikan yang baik seperti Dato’ Siti dan Datuk K. Dato’ Siti memainkan peranan yang penting dalam memastikan dirinya sentiasa berada dalam keadaan yang selesa seperti keluarga sendiri dan tidak merasa terasing.

9. Dato’ Siti juga merupakan seorang ibu yang sangat lembut, seperti mana yang selalu kita tengok di instagram, begitu jugalah realiti bagaimana dia melayani anaknya, Siti Aafiyah.

10. Dayah pernah mendapat tawaran dai KKM untuk satu jawatan tetap di Hospital Pulau Pinang namun hatinya berbelah bagi dan akhirnya Dayah mengambil keputusan untuk menolak tawaran tersebut dan memilih kerjaya sebagai pegasuh kerana kasih sayangnya terhadap Aafiyah yang sangat mendalam.

Sebelum ini, Dayah juga pernah merakamkan video pendek tentang gelagat Aafiyah dalam melakukan #patiencechallenge (ujian kesabaran) yang tular sekitar Mei lalu.

Dayah Zubit adalah pengasuh kesayangan Siti Aafiyah dan juga Dato’ Sri Siti Nurhaliza tau!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Charlie Puth Jadi Sasaran “Body Shaming” Kerana Perubahan Tubuh Badan

Selepas Billie Eilish, kini Charlie Puth menjadi mangsa body shaming.

Dipetik dari JustJared baru-baru ini tersebar gambar penyanyi berusia 29 tahun ini yang menunjukkannya tidak memakai baju dan menunjukkan tubuh badannya yang sebenar.

Charlie Puth diihat sedang bercakap di telefon, memakai seluar pendek paras lutut berwarna kelabu, dan memegang botol air dan tuala kecil di tangan kirinya.

Walaupun terdapat beberapa komen positif, ramai yang mengktirik  tubuh badan Charlie Puth dengan mengatakan bahawa dia tidak kelihatan cergas atau fit.

Charlie Puth kemudian memberi peringatan kepada pengkritiknya di laman Twitter.

“Hei, hanya untuk peringatan ringkas bahawa ianya tidak menyenangkan untuk body shaming sesiapapun.”- Charlie Puth

Charlie Puth yang tidak pasti dengan tujuan gambar tersebut disebarkan memohon maaf kerana tidak mempunyai tubuh badan 8 Pack.

“Sorry I don’t have an 8 pack like damn…”- Charlie Puth

Abaikan yang body shaming tu Charlie Puth!


“Welcome To Raccoon City”- Tajuk Filem Resident Evil ‘Reboot’ Akhirnya Didedahkan

Pengarah filem Johannes Roberts membuatkan peminat berasa begitu teruja apabila dia mengumumkan Resident Evil bakal mempunyai filem terbaharunya bersempena dengan ulangtahun yang ke 25 pada tahun ini.

Bukan itu sahaja, judul bagi filem tersebut telah pun diumumkan sebagai Resident Evil : Welcome To Raccoon City. Difahamkan filem ini merupakan versi ‘reboot’ yang berlatarbelakangkan tahun 1998 dan bakal memperlihatkan dua lokasi, Raccoon City Police Station dan Spencer Mansion.

Biarpun ia adalah versi’reboot’, namun Roberts menjanjikan filem ini lebih seram dengan memberi bayangan penonton akan berasa seperti berada dalam sebuah rumah berhantu dan juga menonton filem John Carpenter yang terkenal dengan unsur klaustrofobia.

Sehingga kini tiada sebarang trailer filem dikongsi namun peminat menjangkakan ia bakal ditayangkan sekitar Mei sebelum rasmi di pawagam pada September 2021. Buat anda yang tertanya atau merindui Mila Jovovich berdasarkan francais filem sebelum ini, malangnya pelakon aksi ini tidak akan terbabit bagi edisi 2021.

Ini kerana Resident Evil: Welcome to Raccoon City merupakan filem reboot baharu dan tidak mempunyai kaitan dengan filem-filem sebelum ini.


5 Pasangan Selebriti Yang Kahwin Secara Mengejut

Ramai di kalangan selebriti tanahair lebih suka menghebahkan memori indah perkahwinan mereka bersama peminat. Bagi mereka, berkongsi kebahagiaan dengan ramai orang terutama sekali peminat yang sentiasa menyokong mereka adalah sangat penting. Namun, tidak kurang juga ada pasangan selebriti yang memilih untuk berdiam dan merahsiakan perhubungan mereka dan hanya mengumumkannya kepada umum pada hari perkahwinan ataupun selepas perkahwinan mereka telah berlangsung.

Mari kita lihat antara 5 pasangan selebriti yang memilih untuk berkahwin secara tiba-tiba dan mengejutkan peminat mereka. Jom kita tengok!

Noor Nabila dan Engku Emran telah mengejutkan ramai orang dengan desas desus berita perkahwinan mereka dan menjadi perbualan hangat para netizen. Namun, sebelum ini Nabila memilih untuk berdiam dan enggan memberikan sebarang komen tentang kesahihan berita tersebut.

Walaubagaimanapun Noor Nabila Mohd Noor yang juga merupakan kakak kepada pengacara Noor Neelofa kini telah sah bergelar isteri kepada usahawan Engku Emran Engku Zainal Abidin dengan sekali lafaz sahaja. Selamat pengantin baru dan tahniah kami ucapkan.

Pelakon dan penyanyi Elizabeth Tan dan pasangan juga memilih untuk berdiam dan tidak menghebahkan kepada umum tentang berita perkahwinan mereka kerana menurut Lizzy, dia hanya akan berkongsi dengan peminat apabila telah bersedia dan juga Lizzy merasakan bahawa isu ini hanya perkara kecil sahaja. Lizzy juga berpendapat bahawa perkahwinannya adalah satu perkara yang berbentuk peribadi.

Walaubagaimana status perkahwinannya bersama seorang ahli perniagaan Siew Jim telah terlerai apabila Lizzy sendiri telah membuat pengakuan bahawa perkahwinannya itu adalah benar. Lizzy berharap agar semua peminat dapat menerima dan hormat akan keputusannya.

Nampaknya Hanna Delisha juga memilih untuk tidak menghebahkan akan isu perhubungannya bersama pasangan. Dalam diam-diam pelakon kecil molek ini telah memuatnaik satu posting di instagramnya dan memberitahu bahawa dia kini telah sah bergelar isteri kepada seorang lelaki yang dicintainya, Muhammad Imam Shah Abdul Mutalib atau lebih mesra dipanggil Imam Shah. Selamat pengantin baru!

Pelakon Mohd Affandi Nor Bakri atau lebih dikenali sebagai Fendi Bakry telah sah bergelar suami kepada serang wanita pilihan hatinya yang dikenali sebagai Ayu. Pelakon ini juga secara diam merahsiakan akan perhubungan mereka sehinggalah Fendy memilih untuk berkongsi perkara tersebut di instagramnya. Tahniah kami ucapkan kepada Fendi dan pasangan.

Dalam diam-diam Farawahida atau nama sebenarnya Farawahida Razali telah selamat mendirikan rumah tangga buat kali kedua dengan jejaka pilihan hatinya yang dikenali dengan nama Zulkifli. Farawahida merasa gembira untuk berkongsi kegembiraannya dengan peminat di instagram miliknya selepas selesai majlis pernikahan mereka.

Kami doakan semoga semua pasangan ini kekal bahagia hingga jannah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Minta Derma Wang Dari Peminat, Kylie Jenner Tampil Beri Penjelasan

Kylie Jenner tampil memberi penjelasan selepas mengalami kecaman kerana meminta peminat untuk menderma kepada seorang ‘make up’ artis, Samuel Rauda.

Menerusi Insta Story, Kylie Jenner merasakan penting untuknya menjelaskan naratif yang salah, meminta wang dari peminat dan tidak membayar bil perubatan ‘make up’ artis tersebut.

“Saya merasakan sangat penting untuk saya menjelaskan naratif salah, meminta wang dari peminat dan saya tidak membayar bil perubatan ‘make up’ artis saya.” Kylie Jenner

Kylie Jenner menyatakan dalam insta story bahawa Samuel tidak bekerja dengannya dan kedua-duanya tidak lagi “mempunyai hubungan peribadi”, dan menyatakan rasa terinspirasi untuk menyumbang pada kempen GoFundMe setelah melihat keadaan ‘make up’ artisnya.

Adik beradik bongsu Kardashian-Jenner turut menyatakan bahawa jumlah asal pengumpul dana adalah sebanyak $10,000 dan jumlah yang diperoleh ketika itu adalah sekitar $6,000. Kemudian Kylie menyumbangkan $5,000 untuk membantu keluarga Samuel mencapai sasaran asal mereka.

Kylie turut menambah, tidak mengetahui bagaimana hal ini diputarbelitkan.

“Saya tidak tahu bagaimana hal ini diputarbelitkan. Sesiapa yang mengenali saya tahu bahawa saya melakukan perkara-perkara ini dari hati dan saya berusaha untuk membantu bila-bila saya boleh.”-Kylie Jenner

Kylie turut mengajak semua orang untuk bersikap positif dan memastikan Sam, keluarganya, dan sesiapa sahaja yang dikenali mengalami kesusahan untuk sentiasa berada dalam doa.


Nisa Bakri Dedah Mengapa Ibu Engku Emran Sangat Suka Dengan Noor Nabila

Engku Emran kini gembira menemui pilihan hatinya untuk menjadi teman hidup. Emran yang pernah berkahwin dengan artis Laudya Cynthia Bella ini diketahui berkahwin buat kali ketiga. Terdahulu, Emran berkahwin dengan pelakon Erra Fazira dan dikurniakan seorang cahaya mata, Engku Aleesya.

Memilih Noor Nabila untuk menjadi teman hidupnya seperti merupakan pilihan yang tepat untuk Emran. Baru saja berkahwin, Nabila nampaknya telah menjadi menantu kesayangan keluarga Emran.

Perkara ini dinyatakan oleh ibu saudara Emran, yang merupakan seorang chef terkenal Malaysia, Puan Sri Shariffa Nisa Binti Syed Hamid atau lebih mesra dipanggil Nisa Bakri. Nisa Bakri juga nampaknya memuat naik banyak gambar pada saat perkahwinan mereka berdua.

Dia juga memuji kelebihan Nabila yang suka memasak.

Welcome to our family beautifull Nabila Khan,” tulisnya di Instagram story.

Isteri bekas Timbalan Ketua Polis Diraja Malaysia itu juga mengatakan bahawa Aleesya sangat beruntung mendapat ibu baru.

“My beautiful growing up cucu Aleesya. You are so very blessed,” tambahnya.

Bukan itu sahaja, menerusi muat naiknya, Nisa juga berkongsi foto pengantin lelaki dengan ibu bapa Emran.

Nisa juga mengatakan bahawa Emran adalah seorang anak yang sangat penyayang dan penuh perhatian terhadap ibu bapanya. Kini ibu bapanya juga bernasib baik kerana mempunyai menantu seperti Nabila, yang penyayang dan sederhana.

“Seorang anak yang sangat prihatin kepada ibubapa @narmeukgne , mashaaAllah. Menyerlah cahaya kasih sayang pada kedua mempelai ini @noornabila , isteri yang punyai sifat loving, genuine and she sangat simple orangnya. Yang Ibu sangat suka, Nabila suka masak, hehehehe…. gemuklah suami nya dengan masakan lazat lazat.

Shukur Alhamdulillah.. they are loving couple may this marriage reaches the highest heavens,”- katanya.

Dalam muat naik sebelumnya, Nisa juga mendedahkan bahawa dia sangat gembira kerana Nabila kini menjadi anggota keluarganya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Neelofa Sudah Beri Petunjuk Bakal Bernikah Minggu Ini?

Sejak minggu lalu pelbagai spekulasi mengenai selebriti terkenal, Neelofa yang dikatakan bakal bernikah dengan pelakon dan pendakwah, Haris Ismail atau lebih dikenali sebagai PU Riz bertiup kencang.

Malah, semalam menerusi laporan Harian Metro, Neelofa atau nama sebenarnya Noor Neelofa Mohd Noor didakwa bakal melangsungkan pernikahan pada minggu di antara tarikh 25 hingga 27 Mac ini. Bagaimanapun tiada bukti kukuh berhubung perkara tersebut.

Terbaru, seperti menguatkan spekulasi Neelofa telah memuatnaik hantaran yang merupakan sebuah doa dipermudahkan segala urusan. Dalam hantaran tersebut, Neelofa turut memohon kepada rakan-rakan dan pengikutnya agar dapat mendoakan yang terbaik buatnya.

“dengan rahmatMu aku meminta pertolongan ya Allah.. doakan saya dalam doa doa kalian” tulis Neelofa

Dalam perkembangan lain, terdahulu menerusi carian Murai.my, peminat telah membuat spekulasi mengatakan Neelofa telah memberi petunjuk mengenai tarikh pernikahannya. Dalam video tersebut pengacara yang juga usahawan ini telah memberi beberapa isyarat jari mengenai sesuatu.

A post shared by Murai MY (@muraimalaysia)

Malah dalam sebuah hantaran di akaun peminat, @lofa.page video yang memperlihatkan Riz di sebuah kedai sambil membelek samping songket turut hangat diperkatakan. Namun,tidak lama kemudian video tersebut telah pun dipadam.

Difahamkan tanda pagar #NLFH turut diwujudkan sebagai simbolik kepada Neelofa dan Riz yang dikatakan menghitung hari untuk bergelar pasangan suami isteri.


Dapat Ibu Baru, Pesanan Erra Fazira Kepada Anaknya, Aleesya Beri Inspirasi

Susulan dari berita perkahwinan Engku Emran dan Nabila Mohd Noor, nampaknya primadona Malaysia Erra Fazira menjadi sasaran media untuk mengulas tentang hal ini. Lagi-lagi apabila melihat foto anak tunggalnya, Engku Aleesya Engku Emran, 11, duduk di pelamin bersama bapa dan ibu barunya. Anak Noor Nabila, Jebat Jayden juga di sisi ibunya dalam foto tersebut.

Walaupun kini Aleesya sudah mempunyai ibu baru, namun ada sebilangan netizen yang berfikir hubungannya dengan Erra sebagai ibu kandungnya akan terjejas. Sebenarnya, Erra  sentiasa menemani anaknya walaupun sebelum ini Emran pernah berkahwin dengan bintang Indonesia, Laudya Cynthia Bella. Ini terbukti melalui foto-foto bersama anaknya yang dimuatnaik di laman Instagramnya.

Bercakap soal keakraban Erra dan Aleesya, pasti ia akan membuatkan ramai yang tersentuh hati. Sebelum ini Erra pernah berkongsi perasaan dan pesanannya kepada Aleesya sekiranya dia tiada lagi di dunia ini.

Luahan Erra ini dipertontonkan melalui rancangan  A Bit With Ebit Musim 2 Episod 1 di TV Al Hijrah beberapa tahun yang lalu.

Menurut Erra, dia mahu Aleesya selalu berbuat baik dan ingat Tuhan supaya mereka berdua dapat bertemu di syurga suatu masa nanti.

“Saya memang selalu pesan dekat Aleesya, selalu ingat Allah”- kata dengan nada sebak.

“Berbuat baiklah, kerana di masa hadapan, kalau nak jumpa Mama di syurga, perlu buat baik dengan amalan. Saya tanya ‘ nak tak jumpa Mama di Syurga?’, suatu masa nanti Mama akan pergi, jadi matlamat kita nak jumpa di syurga. Kalau nak berjumpa di syurga, ada syarat, kena berbuat baik, kena selalu ingat Allah. Dan segala perbuatan Aleesya kalau salah, mungkin kita tak dapat berjumpa di syurga.”- katanya

Erra berkata, dia sering tekankan mengenai pertemuan disyurga kepada anaknya selepas menunaikan solat.

“Jadi selalu lepas solat, saya selalu tekankan, kita nak jumpa di syurga. Itulah pesan saya kepada Aleesya, memang nak berjumpa di syurga.”

“Macam tu juga kalau dengan Mak saya. Saya sedaya upaya nak jadi anak yang baik, yang sentiasa melaksanakan tanggungjawab. Jadi saya harapkan doa mak dan atas doa mak itu, mungkin kita akan disatukan di Syurga. Itulah doa dan harapan saya”- luah Erra sambil mengalirkan airmata.

Terharu mendengar pesana bekas pemenang Ratu Cantik Malaysia 1992 itu kepada anak kesayangannya. Murai MY berharap pesanan ini turut menjadi inspirasi ikutan kepada semua yang bergelar ibubapa.

Untuk info, Erra mendirikan rumah tangga bersama Emran pada 2007 dan dikurniakan seorang cahaya mata iaitu Aleesya pada 2009. Bagaimanapun kedua-dua memutuskan untuk bercerai pada 2017.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas Menarik Diri Dari Keluarga Diraja, Putera Harry Kini Peroleh Pekerjaan Baharu

Kini Duke of Sussex memiliki pekerjaan baru setelah menarik diri daripada tugas diraja.

Menerusi kenyataan BetterUp, Duke of Sussex, Putera Harry akan menjadi chief impact officer di BetterUp Inc, sebuah syarikat yang berpusat di San Francisco yang menyediakan virtual coaching dan kaunseling kepada pekerja dan individu. Menurut pengasas dan Ketua Pegawai Eksekutif BetterUp, Alexi Robichaux menyatakan,

” Sebagai pasukan eksekutif BetterUp, Putera Harry akan mengembangkan kerja yang dilakukannya selama bertahun-tahun ketika dia mendidik masyarakat dan memperjuangkan pentingnya memberi tumpuan kepada kecergasan mental dan potensi manusia di seluruh dunia.” -Alexi Robichaux

Putera Harry dalam satu kenyataan menyatakan rasa teruja untuk berkhidmat sebagai ahli pasukan eksekutif BetterUp supaya dapat membantu orang lain mengutamakan kesihatan mental.

“Saya sangat teruja untuk menyertai pasukan BetterUp dan masyarakat! Saya yakin bahawa memberi fokus dan mengutamakan kecergasan mental akan membuka peluang dan potensi yang kita tidak ketahui berada dalam diri kita.”- Putera Harry

Putera Harry turut menyatakan apa yang dipelajari dalam kehidupannya sendiri adalah mengubah kesakitan menjadi satu tujuan.

“Selama berdekad saya berada dalam ketenteraan, saya belajar bahawa kita bukan sahaja perlu membina ketahanan fizikal, ketahanan mental juga perlu dibina. Dan bertahun-tahun sejak itu, pemahaman saya mengenai apa erti ketahanan, bagaimana untuk membinanya, dan ketahanan yang sudah dibentuk oleh ribuan orang dan pakar yang saya rasa beruntung untuk bertemu dan belajar daripadanya.”-Putera Harry

Putera Harry pernah bersuara mengenai kesihatan mentalnya semenjak kematian ibu, Puteri Diana pada tahun 1997 dan waktunya sebagai Tentera British yang aktif dari tahun 2005 sehingga tahun 2015.

Sekadar info, BetterUp adalah sebuah syarikat yang ditubuhkan pada tahun 2013, menjalankan rangkaian lebih daripada 2,00 pelatih di tempat kerja yang menyediakan konsultasi pada one-on-one video chat dan menawarkan interactive professional development content, dan real-time insight untuk mengesan kemajuan pekerja.


Noraniza Idris Teruja Bergelar Nenek! Kongsi Video Kelahiran Cucu Sulung

Ratu Irama Malaysia, Noraniza Idris,53 meluahkan rasa teruja apabila anak sulungnya, Aliff Haiqal telah menimang cahaya pada Selasa.

Menerusi perkongsian Noraniza di laman Facebook, cucu sulungnya yang merupakan bayi perempuan telah diberikan nama sebagai Hannah. Lebih bermakna, kelahiran bayi itu juga telah berkongsi tarikh hari lahir yang sama seperti Aliff iaitu 23 Mac.

“Hari ini adalah hari besar yang sangat bermakna untuk Alif. Sempena hari lahir Aliff. Ada satu hadiah paling istimewa. Tak ternilai dengan wang ringgit. Hadiah kehadiran satu lagi nadi kehidupan yang sangat besar ertinya dalam hidup berumahtangga harini.inshaa Allah.. semoga Allah melindungi kehadirannya ke dunia realistik” Kongsi Noraniza

Dalam pada itu, Noraniza turut berkongsi video detik kelahiran cucunya serta sempat berseloroh mahu digelarkan sebagai Umi kerana tidak ingin berasa terlalu tua.

“Tak sabar nak tengok wajah cucu pertama Umi. Panggil Umi tau taknak nanny la..tua sungguh rasanya..

“Happy Birthday.. congrates to my son Aliff Haiqal & Happy Bornday, welcome to our family one & only my new bakal keturunan grand daughter baby Hannah Haiqal” tulisnya lagi

Meninjau ke ruangan komen, rata-rata pengikutnya menitipkan ucapan tahniah buat seluruh keluarga Noraniza atas kehadiran orang baharu dalam keluarganya.

Sekadar info, Aliff merupakan anak sulung Noraniza hasil perkahwinan pertamanya bersama bekas suami, Mohd Fauzi Mohd Tajuddin. Selain Aliff, mereka turut mempunyai seorang lagi anak lelaki, Mohd Alfeeq Haiqal Mohd Fauzi, 28.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Artikel Sampah, Get Lost Bro!” – Isa Khan Naik Angin

Pelakon dan penyanyi Isa Khan meluahkan rasa berang terhadap sebuah portal hiburan setelah terpalit kontroversi yang mendakwa dia dan isteri yang juga pelakon, Nur Risteena ke Sabah kononnya untuk berbulan madu.

Dalam hantaran di laman Instagram miliknya, Isa meluahkan rasa kesal kerana terdapat sebuah artikel yang ditulis mereka sebelum ini telah menimbulkan salah faham dalam kalangan netizen. Jelasnya, artikel tersebut telah dikongsi tanpa bertanya kepada mereka terlebih dahulu.

Sebelum itu, Isa dan Risteena teruk dikecam kerana dianggap telah menyalah gunakan kebenaran merentas negeri biarpun mereka telah memaklumkan tujuan ke negeri di bawah bayu itu adalah atas urusan perniagaan.

“Artikel sampah. Get lost bro” tulis Isa

Tambah Isa lagi, sebelum ini dia telah meminta kepada wartawan itu untuk memadam artikel tersebut kerana enggan mengeruhkan lagi keadaan namun permintaannya tidak diendahkan.

“Aku minta kau remove (padam) artikel tu sebab berbaur fitnah dan boleh timbulkan lagi banyak salah faham, itu pun kau tak boleh nak buat?” katanya lagi

Menerusi carian Murai.my, Risteena turut berkongsi kenyataan menjelaskan sekali lagi tujuan mereka ke sana.

Dalam perkembangan lain, pihak polis mengesahkan akan memanggil pasangan suami isteri selebriti untuk diambil keterangan selepas dikatakan pergi berbulan madu di Semporna, Sabah baru-baru ini.

Memetik laporan Kosmo,pasangan tersebut masih berada di Sabah dan akan dipanggil untuk memberi keterangan kepada pihak polis sebaik mereka kembali ke Semenanjung.


iQiyi Mengumumkan Usaha Sama Dengan Media Prima & Celcom

Platform penstriman antarabangsa iQiyi kini bekerjasama dengan Media Prima dan Celcom, mengukuhkan kedudukan sebagai peneraju platform penstriman di Malaysia. Kerjasama ini memberi hak penyiaran eksklusif untuk pelbagai rancangan popular TV3.

Lebih menarik, kesemua judul TV3 ini akan ditempatkan di satu ruangan khas di aplikasi iQiyi, yang juga boleh diakses melalui pautan www.iQ.com/local. Ruangan tontonan tempatan yang diberi nama ‘Local’ ini dijangka akan mengandungi lebih 1,000 jam senarai tontonan premium tempatan menjelang akhir tahun 2021.

Mereka akan dapat menonton rancangan istimewa Ramadan dan Hari Raya seperti Sabarlah Duhai Hati dan Cukup Derita Itu, serta senarai tontonan popular yang amat dinanti-nantikan iaitu sambungan drama, 7 Hari Mencintaiku 2 dan Budak Tebing.

Manakala kerjasama dengan Celcom sebagai Rakan Telekomunikasi Rasmi bagi rancangan terbitan utama iQiyi, Youth With You 3.

Rancangan variasi hit dari China ini telah mempunyai jumlah penonton yang tinggi di Malaysia yang menampilkan produksi berkualiti tinggi, pengalaman tontonan interaktif, serta dibarisi para juri ternama seperti Lisa dari kumpulan BLACKPINK, Li Ronghao dan Will Pan.

iQiyi mencatatkan 68 juta jumlah jam tontonan diplatformnya, hanya pada 2020 sahaja. Dalam satu kaji selidik bebas mendapati, pengguna sanggup menonton iklan untuk bayaran langganan rendah atau tontonan percuma.


Oops! Antara 7 Momen Memalukan Selebriti Yang Terjadi Di Atas Pentas.

Bagaimana perasaan anda jika waktu membuat persembahan diatas pentas, tiba-tiba berlaku perkara yang memalukan seperti terjatuh, tercampak mikrofon, suara terkucil dan sebagainya. Namun perkara yang terjadi di luar kawalan seperti ini memang sudah biasa dan sering berlaku dalam dunia realiti.

Jom kita tengok beberapa perkara tanpa sengaja yang memalukan yang berlaku kepada beberapa selebriti ini ketika mereka membuat persembahan di atas pentas.

Siapa yang tidak mengenali penyanyi bersuara lantang ini yang juga merupakan seorang pemenang kepada satu rancangan realiti ‘Malaysian Idol Season 1’, Jacklyn Victor yang pernah jatuh tergolek dalam satu persembahan live ketika namanya diumumkan oleh Misha Omar untuk persembahan seterusnya. Memang memalukan namun Jacklyn adalah seorang penyanyi yang profesional, dia tetap meneruskan persembahan dan berseloroh kepada peminat dengan mengatakan “Jangan nak ketawa”.

Agaknya Khai Bahar nak tiru gaya Mas Idayu menyanyi kan? Dalam satu persembahan live MELETOP, Khai Baru sahaja mula untuk menyampaikan lagunya ‘Luluh‘ tetapi disebabkan terlalu ‘feeling‘, Khai secara tidak sengaja telah memegang mikrofon di tangannya secara terbalik.

Dalam satu persembahan live, penyanyi kepada lagu ‘Isabella‘, Amy Search yang sedang rancak berinteraksi dengan penonton tanpa sengaja telah terjatuh ke bawah pentas. Nasib baik Amy Search tidak mengalami sebarang kecederaan yang serius.

Kalau Khai Bahar menyanyi dengan memegang mikrofon secara terbalik, lain pula yang terjadi kepada penyanyi Ziana Zain. Dalam satu pertunjukan fesyen, Ziana Zain telah membuat persembahan dengan penuh bersemangat tetapi tiba-tiba tanpa sengaja Mikrofon di tangannya telah tercampak. “Tangannya agak licin disebabkan losyen yang dipakai”. kata Ziana selepas selesai membuat persembahan dalam satu sesi temubual.

Selepas sahaja selesai membuat persembahan dan sewaktu berjalan keluar dari pentas, penyanyi Adira tiba-tiba terjatuh. Ketika itu, pengacara Awal Ashaari menyedari situasi yang berlaku, dengan pantas telah menghulurkan bantuan pada Adira. Difahamkan keadaan pentas ketika itu memang agak licin.

Pelantun lagu ‘Di Persimpangan Dilema’ yang bersuara lunak, Nora Ariffin telah berdepan dengan satu insiden ketika membuat persembahan live. Nora secara tiba-tiba telah jatuh tersungkur sewaktu berjalan untuk naik ke pentas. Namun, sebagai seorang penyanyi yang sangat profesional, Nora bangun dan meneruskan nyanyian sambil memohon maaf selepas mendapati kainnya telah tersangkut di anak tangga pentas.

Penyanyi Nabila Razali yang menyanyikan lagu ‘Peluang Kedua’ di pentas akhir Anugerah Juara lagu ke 35 telah ‘terkucil’ saat membawakan lagu tersebut secara langsung. Ramai yang mengatakan bahawa Nabila tidak layak untuk menyanyi secara live namun tak kurang juga yang sentiasa menyokong dan mengatakan yang Nabila telah berusaha untuk menyampaikan lagu tersebut secara baik.

Ziana Zain dan Khai Bahar juga pernah tersadung kaki di tempat yang sama ketika menaiki pentas untuk membuat persembahan. Tapi mereka berdua nampak comel!.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aktor Dan Pemuzik Hollywood, George Segal Meninggal Dunia

Aktor dan pemuzik, George Segal meninggal dunia pada Selasa (23/3) di Santa Rosa, California.

Dipetik dari The New York Times, kematian aktor yang berusia 87 tahun itu telah disahkan oleh isterinya, Sonia Segal.

“Kami sekeluarga berasa sedih untuk mengumumkan bahawa pada pagi ini George Segal meninggal dunia disebabkan komplikasi dari pembedahan pintasan (bypass surgery)”- Sonia Segal

George Segal terkenal dalam stikom televisyen. Wataknya sebagai Jack Gallo dalam siri NBC Just Shoot Me! bertahan selama tujuh musim dari tahun 1997 sehingga tahun 2003.

Dia turut dicalonkan untuk Golden Globe Award untuk Best Actor-Television Series Musical or Comedy pada tahun 1999 dan 2000, dan juga Satellite Award pada tahun 2002.

George Segal juga merupakan pemain banjo yang berbakat dan sentiasa mempamerkan kemahirannya dalam rancangan The Tonight Show Starring Johnny Carson. Pada tahun 1974, dia turut memainkannya untuk album A Touch of Ragtime bersama kumpulannya, Imperial Jazzband.


Ada Yang Makan Hati Mentah! 5 Bintang K-Pop Ini Memiliki Tabiat Yang Pelik

Bagi peminat K-Pop, membeli album terbaru dan menonton wanwancara artis kegemaran mereka di televisyen sahaja tidak cukup. Ada yang sanggup melakukan apa sahaja termasuklah membeli pakaian yang serupa dengan idol mereka.

Tetapi bagaimana jika K-Pop idol mereka mempunyai tabiat makan dan minum yang pelik? Adakah anda sanggup? Berikut adalah beberapa selebriti K-Pop yang mempunyai tabiat makan dan minum yang pelik. Stay tune guys!

Pada Julai 2019, ahli kumpulan NCT menjadi tetamu dalam rancangan televisyen JTBC Idol Room, emcee menyediakan makanan dan minuman yang selalu dimakan oleh Jaemin, termasuklah americano dengan lapan shot espresso. Jaemin kelihatan sangat gembira menikmati minuman americano yang sangat strong dengan menyatakan,

“Saya harus meminumnya untuk sentiasa peka.”- Jaemin

Selain dari mengambil americano yang kuat ini, Jamein juga sangat menyukai makanan yang sangat pedas dan manis. Dia pernah membuat kentang manis goreng yang disalut bersama gula untuk ahli kumpulannya yang lain.

“Saya mempunyai gula perang di sisi katil saya. Saya akan memakannya setiap kali saya bosan.”- Jaemin

Bekas ketua kumpulan Wanna One, Kang Daniel sangat menyukai spring onion dan bakon. Ianya mungkin kedengaran tabiat makanan yang biasa, tetapi beliau suka memakannya secara mentah.

Peminat mula meluahkan kebimbangan setelah melihatnya memakan bakon mentah dalam satu episod rancangan It’s Dangerous Beyond The Blankets kerana boleh menyebabkan keracunan makanan dan masalah kesihatan yang lain.Kang Daniel menjelaskan bahawa dia sangat menyukai bakon mentah sejak sekolah rendah kerana ianya sangat enak.

Kang Daniel juga sangat menyukai sos pedas, lada dan bawang. Dalam episod rancangan Please Take Care of My Refrigerator, dia menyatakan bahawa dia suka membekukan daun bawang (spring onion) dan memakan seperti ice pop kerana sukakan teksturnya.

Sewaktu penampilannya dalam rancangan JTBC Girls Who Eat Well, dia mendedahkan bahawa dia biasanya akan menghancurkan biskut sehingga menjadi serbuk dan gaulkannya bersama nasi.

“Ia mungkin kelihatan pelik, tetapi rasanya lebih sedap dari apa yang anda fikirkan.”- Tzuyu

Victoria dari kumpulan f(x) mempunyai tabiat sukakan makanan yang mampu membuatkan orang lain berasa ragu-ragu untuk mencubanya.

Semasa dalam rancangan MBC Golden Fishery- Radio Star, Victoria mendedahkan bahawa dia sangat suka memakan otak ayam sewaktu berada di China, sambil  membandingkan rasanya dengan tofu. Dia juga menyukai makana seperti mata ikan, kulit babi, hati lembu mentah, lidah lembu, dan ulat sutera yang dikukus.

Melalui rancangan KBS Citizen Talk Show Hello, IU mendedahkan bahawa dia sangat suka memakan hati mentah. Dia turut menyatakan akan memakan hati mentah kira-kira dua atau tiga kali sebulan kerana sukar untuk mendapatkannya, dan akan memakannya setiap hari jika boleh.

IU menjelaskan bahawa dia menyukai rasa dan bau darah pada hati yang mentah, yang membuatkan ia kelihatan sangat enak untuk dimakan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dr. Say Shazril Dedahkan Bagaimana Dia Boleh Dikenakan Cukai Sehingga RM43,156

Siapa sahaja yang tak terkejut apabila diarahkan untuk membuat pembayaran cukai mencecah puluhan ribu ringgit.

Apatah lagi ketika pandemik COVID-19, ramai yang mengalami masalah kewangan dan pendapatan terjejas. Nampaknya hal ini berlaku kepada personaliti TV ini.

“Berdegup kencang dada saya ibarat pertama kali bertentang mata dengan isteri sampai terduduk saya dibuatnya.”

Demikian luahan Dr. Say Shazril yang buntu memikirkan cara membayar cukai pendapatan hasil kepada Lembaga Hasil Dalam Negeri (LHDN). Melalui akaun Instagramnya @say_shazril, dia dimaklumkan dari unit audit LHDN  mengenai cukai tertunggak  dari tahun 2016.

Tambahnya lagi, gara-gara tidak membuat e-filing sejak tahun 2016, Dr. Say atau nama sebenarnya Shazril Shaharuddin diarahkan membuat pembayaran sehingga RM 43,156.

“Saya akur sebab sepanjang saya kerja kerajaan dari tahun 2016 – 2017 cukai ditolak dari gaji saya tiap-tiap bulan & saya tak pernah buat tuntutan, jadi saya ingat tak perlu dah isi e-filing tu. Tapi saya salah. Katanya kalau tak kerja pun kena isi e-filing. Salah saya kerana alpa & buta. Jadi saya tanya, apa yang perlu yang saya buat sekarang.”-katanya di ruangan kapsyen sambil menunjukkan surat dari LHDN.

Menurut Dr Say, untuk mendapatkan pelepasan cukai, dia diminta untuk mengemukan dokumen atau resit dari tahun 2016 sampai 2019, tapi malangnya dia tak terfikir untuk menyimpannya.

“Ahh sudah, sijil kahwin pun saya tak tahu kat mana inikan lagi resit. Katanya kalau tiada dokumen, sakit nak kena bayar nanti.”

Dr Say berkata, jumlah bayaran cukai yang tinggi yang mencecah puluhan ribu ringgit itu bermula dari tahun 2018 sampailah sekarang setelah dia bergelar ‘freelancer’. Walaupun dia tidak menerima gaji bulanan seperti orang lain yang bekerja tetap, namun tidak bermakna potongan cukai pendapatan dikecualikan.

“Mesti anda ingat “LHDN takkan tau lah sebab kita mungkin sebenarnya tak bekerja pun”

“Itulah yang saya ingat masa tu. Sebab tu saya tak peduli nak tahu pasal e-filing, pasal cukai sebab saya ingat di mata LHDN saya IBARAT tidak bekerja”

“Pertama kali temuduga dengan auditor , dia senaraikan aset-aset saya. Dia tau saya ada rumah sebiji, kereta sebiji, motor sebiji. Dari 3 aset ni dia simpulkan berapa pendapatan tahunan saya walaupun saya tiada slip gaji. Yelah, takkan kau ambil pinjaman banj untuk 3 aset ni tapi kau bayar pakai angin kan?” tegasnya.

Mengambil pengajaran dari apa yang berlaku ke atas dirinya, Dr Say menasihat semua pengikutnya yang bekerja sebagai ‘freelancer’ supaya lebih peka dengan cukai pendapatan. Jalankan tanggungjawab anda sebagai pembayar cukai sekarang. Segala hasil daripada kutipan cukai ini akan kembali kepada anda juga nanti.


Neelofa & PU Riz Bakal Bernikah Esok Di St Regis Kuala Lumpur?

Lagi berita mengenai desas-desus majlis pernikahan selebriti terkenal, Neelofa dengan pendakwah bebas PU Riz. Selepas memuat naik hantaran meminta doa daripada orang ramai untuk dipermudahkannya, terbaru Neelofa dikatakan bakal melangsungkan majlis tersebut pada Jumaat ini (26 Mac 2021).

Menerusi pendedahan yang dibuat oleh seorang netizen yang juga seorang pengamal media, majlis pernikahan pasangan ini akan diadakan di sebuah hotel mewah di Kuala Lumpur.

“Neelofa dan PU Riz bakal mendirikan rumah tangga Jumaat ini dan difahamkan majlis meraikan pasangan selebriti itu akan diadakan di The St. Regis, Kuala Lumpur,” tulisnya

Bagaimanapun, sehingga artikel ini ditulis tiada sebarang kenyataan rasmi diberikan oleh kedua-dua belah pihak.

A post shared by Murai MY (@muraimalaysia)

Terdahulu, Murai.my melaporan pemilik jenama Naelofar itu seakan memberi petunjuk mengenai tarikh pernikahannya apabila sebuah video yang dirakam oleh kenalannya ketika di majlis pernikahan kakaknya, Noor Nabila hangat diperkatakan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lebih 100 Ribu Petisyen Mahu Drama Korea, ‘Joseon Exorcist’ Dihentikan Tayangan

Petisyen rasmi mula dibuat untuk membuang drama Korea, Joseon Exorcist dari penyiaran SBS di laman web rasmi Blue House.

“Pada 23 Mac 2021, drama yang ditayangkan di stesen penyiaran SBS, mengandungi kandungan dan layar yang memutarbelitkan sejarah dan menerima Projek Timurlaut China.”

Petisyen yang diajukan turut menyatakan bahawa jika drama tersebut dikategorikan sebagai fantasi, maka mereka seharusnya membuat watak baru.

“Jika drama tersebut dikategorikan sebagai fantasi, maka anda seharusnya membuat watak baru. Mereka menggunakan tokoh sejarah yang sebenar. Sekiranya penonton asing yang tidak mengetahui sejarah Joseon menonton drama ini, mereka akan menganggap penggambaran dalam drama itu adalah nyata dan berfikir, ‘oh, orang itu seperti itu pada masa itu’.”

Petisyen yang kini telah disertai oleh ratusan ribu orang turut meminta Rumah Biru untuk mencegah berlakunya penyimpangan sejarah.

“Kami meminta Rumah Biru untuk mencegah berlakunya penyimpangan sejarah yang serius sehingga ianya tidak keluar secara sah.”

Drama Korea, Joseon Exorcist menjadi perhatian ramai setelah satu babak dalam drama tersebut menunjukkan pelbagai prop China seperti kek bulan, telur pidan Cina (century eggs), dan botol minuman keras Chinese-style telah menimbulkan reaksi penonton yang menyatakan bahawa penggambaran drama ini adalah penyimpangan sejarah Korea.

Drama ini turut menerima penyiasatan mendalam kerana penggambaran sejarah Korea Selatan yang dikatakan tidak tepat.


Sama-sama Elok! 10 Foto Mesra Laudya Cynthia Bella Dan Dimas Beck

Perceraian bintang dari Indonesia, Laudya Cynthia Bella dengan Engku Emran pada tahun 2020 mengejutkan orang ramai. Pasangan itu, tiba-tiba bercerai walaupun mereka baru sahaja mendirikan rumahtangga selama dua tahun. Setelah memegang status janda, Bella mula menarik perhatian orang ramai kerana dia akrab dengan jejaka kacak Dimas Beck.

Rata-rata peminat suka untuk menjodohkan pasangan ini. Jom kita lihat kemesraan antara Bella dan Dimas yang sememangnya cukup sepadan. Murai MY difahamkan ada beberapa gambar yang diambil sebelum Bella bergelar isteri Engku Emran. Adakah mereka betul-betul sesuai dijodohkan?

Hubungan cinta yang dimiliki Bella dan Dimas memang sudah dihidu oleh peminat sejak dulu lagi. Namun, dengan status semasa mereka ‘single’, ada kemungkinan mereka berdua akan bersatu kembali.


Angkara Nissa Sabyan? Ayus & Isteri Sah Bercerai

Kontroversi ‘tiga penjuru’ melibatkan vokalis kumpulan Sabyan, Nissa dengan salah seorang anggotanya, Ayus bersama isterinya, Ririe Fairus akhirnya menemui jalan noktah.

Menerusi laporan media Indonesia, Ayus atau nama sebenarnya Ahmad Fairuz telah pun disahkan bercerai dengan isterinya selepas Ririe meminta untuk diceraikan pada awal tahun ini. Hasrat itu diluahkannya selepas tidak dapat menerima suaminya sanggup berlaku curang bersama Nissa.

Difahamkan, Ayus tidak menghadiri keputusan prosiding perceraian mereka di Mahkamah Agama Jakarta Utara manakala bagi Ririe, dia redha dengan ketentuan-Nya. Meskipun kini telah berpisah, Ririe membenarkan Ayus untuk bertemu dengan anak anak mereka dengan bebas.

Terdahulu,Nissa akui telah lama menyukai Ayus biarpun mengetahui pemain muzik itu telah berkahwin dan mempunyai seorang cahaya mata. Pendedahan tersebut mula diketahui umum setelah adik Ayus, Fadhila Nova bertindak membongkarkan hubungan mereka kepada media.


Disoal Jika Mahu Berhubungan Sejenis, Ini Wanita Pilihan Kareena Kapoor!

Dengan nada bersahaja, aktres bollywood cantik Kareena Kapoor telah membuat pengakuan mengejutkan kepada peminatnya.

Kareena mededahkan bahawa jika beliau  terpaksa mempunyai perhubungan sesama jenis, beliau akan bersama dengan adik iparnya sendiri iaitu aktres jelita Katrina Kaif. Untuk info,  Ranbir Kapoor terdahulu pernah menjadi pasangan Katrina Kaif.

Kareena Kapoor Khan terkenal dengan sikap terbuka dan jujur. Suatu ketika, ketika berada di Koffee With Karan, dia bercakap tentang Katrina Kaif.

Dalam rancangan yang dikendalikan oleh Karan itu, mereka berdua bermain permainan ‘rapid fire’ (soalan cepumas). Kareena ditanya:

“Jika anda diancam untuk terpaksa melakukan hubungan sejenis dengan seorang wanita, siapa yang akan anda sukai?”- tanya Karan.

Tanpa mengambil masa yang lama, Kareena menjawab bahawa dia akan bersama dengan Katrina Kaif. Alasan yang diberikan, Kareena lebih selesa dan percaya dengan ahli keluarga sendiri.

“Saya percaya pada keluarga saya,” tambahnya.

Jelas sekali, wajah Karan dan Ranbir Kapoor begitu terkejut mendengarnya. Ranbir terus berkata;

“Saya tersepit dengan kakak ipar.”- katanya secara ringkas.

Kareena dan Ranbir muncul di Koffee With Karan pada tahun 2014. Katrina dan Ranbir didakwa berpisah pada tahun 2016.

Kedua-duanya bertemu ketika mengerjakan filem mereka Ajab Prem Ki Ghazab Kahani (2009). Walaupun tidak diketahui mengapa sebenarnya pasangan itu berpisah tetapi laporan  menyatakan bahawa terdapat banyak sebab dan masalah keserasian menjadi yang utama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rosé Blackpink Hadiahkan Barang Jenama Mewah Untuk Kakitangan Dan Penarinya

Rosé Blackpink telah memberikan hadiah mewah sebagai tanda penghargaannya kepada para kakitangan dan penari yang sentiasa bersamanya. Hadiah apakah yang diberi oleh Rosé? Scroll sampai habis okay!

Baru-baru ini, penari dan kakitangan yang terlibat dengan promosi debut solonya, On The Ground telah menunjukkan hadiah yang diberi oleh Rosé Blackpink melalui laman instagram peribadi mereka sambil memuji kebaikan idol dari YG Entertainment ini.

Melalui insta story, setiap penari dan kakitangan yang bekerja untuk Rosé mendapat bunga dengan sepucuk surat, album single R, serta barangan dari jenama mewah, Yves Saint Laurent (YSL).

Dalam setiap posting oleh penari dan staff di Instagram, mereka turut menulis mesej untuk Rosé Blacpink yang memuji kebaikan idol mereka yang memberi hadiah mewah dan menulis surat satu persatu.

“Chaeyoung kami (nama sebenar Rosé Blackpink) sangat comel. Dia menyediakan hadiah untuk kami semua. saya sangat tersentuh.”

“Chaeyoung sangat comel. Saya terharu dengan cara dia menyediakan semuanya dengan penuh kasih sayang.”

Ternyata Rosé Blackpink telah menghadiahkan card holder berjenama Yves Saint Laurent untuk para penari dan kakitangannya.

Berdasarkan laman web rasmi, card holder dinamakan sebagai Black Croc King Palm Card Hilder yang mana bernilai $295 USD (RM1220.86). Card holder tersebut diberikan oleh Rosé Blackpink kepada puluhan penari dan kakitangannya. Dan sudah tentu, nilai keseluruhannya sangat mahal.


Tak Patuh SOP! Pertunjukan Fesyen Raya Jenama Terkenal Dikritik Netizen

Usai kerajaaan mengumumkan kebenaran untuk mengadakan pelbagai majlis di beberapa negeri yang melaksanakan Perintah Kawalan Pergerakan Bersyarat (PKPB), peluang tersebut telah digunakan oleh ramai penggiat pelbagai industri untuk kembali memperkenalkan produk mereka kepada umum.

Ini termasuklah buat sebuah jenama fesyen terkenal yang telah menganjurkan pertunjukan fesyen bersempena Aidilfitri akan datang.

Disebalik kecantikan dan keunikan busana yang diperagakan oleh model-model dalam acara tersebut, di media sosial ketika ini hangat memperkatakan mengenai tindakan penganjur yang dikhabarkan tidak menitik beratkan SOP yang telah ditetapkan oleh kerajaan untuk penganjuran majlis.

Menerusi beberapa keping foto yang tular, kelihatan segelintir tetamu tidak memakai pelitup muka dan ada diantara nya juga tidak mempunyai penjarakkan fizikal di antara tempat duduk seperti yang telah ditetapkan oleh kerajaan.

Dalam ciapan yang tular tersebut juga, menerusi ruangan balas komen ada diantara netizen berkesempatan bertanyakan perihal SOP kepada seorang tetamu yang dijemput.

Balasnya, pihak penganjur telah menyunting gambar tersebut untuk membuatkan tetamu yang hadir seolah-olah tidak memakai pelitup muka.

Namun rata-rata netizen tidak bersetuju dengan komen tersebut kerana jelas kelihatan ada diantara tetamu tersebut tidak mematuhi SOP.

Difahamkan dalam acara itu turut disertai oleh beberapa jenama dan selebriti terkenal tanah air yang turut mengambil bahagian memperkenalkan jenama mereka bagi koleksi raya akan datang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Inai Di Jari & ‘Bachelorette Party’ Kuatkan Lagi Spekulasi Neelofa Bernikah Esok!

Selepas kecoh mengenai selebriti terkenal, Neelofa dikhabarkan bakal melangsungkan majlis pernikahannya bersama pendakwah bebas yang juga pelakon, PU Riz pada Jumaat (26 Mac 2021), segala kemaskini daripada kedua-dua selebriti ini terus ‘diikuti rapat’ oleh peminat dan media tempatan.

Terbaru, hantaran Neelofa di Insta-story nya telah menarik perhatian ramai. Ketika sedang membuat ulasan mengenai sebuah produk, kelihatan beberapa jari nya telah memakai inai berwarna merah sekaligus menguatkan spekulasi bahawa dia bakal mendirikan rumahtangga dalam masa terdekat.

Bukan itu sahaja, sebuah majlis ‘parti bujang’ yang dibuat oleh rakan-rakan terdekat Neelofa turut menjadi perhatian netizen. Difahamkan, berdasarkan video yang dikongsi oleh akaun peminatnya, ia telah dirakam di bilik selebriti itu sama seperti yang pernah dikongsi dalam salah sebuah video laman kakaknya, Rosix & Bella sebelum ini.

Menerusi artikel terdahulu, Murai.my melaporkan selebriti ini akan bernikah di di sebuah hotel mewah di Kuala Lumpur. Pendedahan tersebut telah dibuat oleh seorang netizen yang juga seorang pengamal media.


Gwyneth Paltrow Kongsi Kisah Penceraiannya Dengan Vokalis Coldplay, Chris Martin

Gwyneth Paltrow menyatakan bahawa dia tidak pernah mahu bercerai dengan suaminya pertama, Chris Martin dan turut menyatakan pengalaman berpisah dengan penyanyi Coldplay telah membantunya belajar tentang dirinya.

Melalui siri episod podcast Anna Faris is Unqualified, Gwyneth Paltrow bercakap mengenai perpisahannya dengan vokalis kumpulan Coldplay, Chris Martin pada tahun 2016 setelah 13 tahun berkahwin.

“Saya telah banyak belajar dari sesuatu yang saya mahukan di dunia. Saya tidak pernah mahu bercerai. Saya tidak pernah mahukan untuk tidak berkahwin dengan bapa kepada anak-anak-anak saya, secara teorinya.”- Gwyneth Paltrow

Pelakon pemenang Oscar itu memberitahu bahawa dia dapat belajar lebih banyak tentang dirinya dari pengalaman penceraian yang pernah dia bayangkan.

“Kerana saya memfokuskan diri pada akauntabiliti, saya kemudian dapat mencari lelaki yang paling luar biasa dan membina sesuatu yang tidak pernah saya miliki sebelumnya dengan Brad Falchuk, suami saya.”- Gwyneth Paltrow

Walaupun Gwyneth Paltrow dan Chris Martin sudah berpisah, mereka tetap berkawan baik sejak penceraian mereka. Gwyneth Paltrow juga menyatakan dia memuja pasangan baharu bekas suaminya Chris Martin dan Dakota Johnson yang bercinta sejak tahun 2017.


realme Buds Air 2 Boleh Didapati Dengan Harga RM199 Bermula 3 April

realme Malaysia hari ini mengumumkan pelancaran rasmi keluaran AIoT terbaharunya, realme Buds Air 2 dengan kolaborasi DJ terkenal antarabangsa, The Chainsmokers.

Model ini dikuasakan dengan Sistem Pembatalan Hingar Aktif atau Active Noise Cancellation (ANC) dan 25 jam penggunaan bagi setiap pengecasan penuh untuk kegunaan harian terutamanya bagi peminat muzik.

realme Buds Air 2 juga sangat sesuai dengan belia yang mencari pendamping audio yang enak bunyinya selain menyerlahkan stail si pemakai.

Menurut Pengurus Jenama realme Malaysia,Tiffany Teh, realme Buds Air 2 dapat mendengar lagu dan berbual tanpa bunyi bising yang tidak diingini. Ini merupakan pencapaian yang luar biasa realme dan The Chainsmokers dalam menghasilkan peranti audio berkualiti tinggi dengan pengalaman suara premium dalam segmennya.

Fungsi Active Noise Cancellation (ANC) adalah kelebihan utama pada realme Buds Air 2. Dengan adanya fungsi ini, lebih ramai anak muda dapat menikmati permainan video dan audio dari masalah bunyi bising yang tidak diingini. Fungsi ini juga dapat mengurangkan kebisingan hingga 25dB dengan saringan bunyi frekuensi rendah seperti bunyi pengangkutan awam dan peralatan rumah.

Dari segi prestasi bateri, peningkatan ketara dapat dilihat pada realme Buds Air 2. Hayat bateri telah meningkat dari 17 jam kepada 25 jam ketika fungsi ANC dipadamkan, namun anda masih dapat menikmati 22.5 jam waktu main semula apabila ANC dihidupkan. Sementara itu, peranti ini menyokong pengecasan pantas di mana anda boleh mula bermain balik selama 2 jam dengan pengecasan 10 minit. Model realme Buds Air 2 ini boleh bertahan selama 5 jam dengan hanya sekali cas dalam satu jam.

realme Buds Air 2 dapat memenuhi keperluan peminat ‘mobile gaming’ melalui Mod Permainan yang ditingkatkan dengan latesi serendah (Super Low Latency) 88 ms, memperlihatkan pengurangan 35% berbanding generasi sebelumnya.

Generasi baharu Bluetooth 5.2 pada realme Buds Air 2 dapat memastikan sambungan yang stabil walaupun pengguna berada dalam persekitaran dengan gangguan pelbagai peranti. Dengan jarak penghantaran sehingga 10 meter, anda dapat memainkan muzik dengan lancar walaupun telefon pintar anda tidak berhampiran dengan anda. Malah, anda juga dapat mengelakkan kesalahan ‘sync’ pada saat-saat kritikal semasa bermain, lebih mudah bagi anda untuk mengenal pasti lokasi musuh dengan ketepatan yang hebat dan peroleh kemenangan.

Kerjasama antara realme Audio Studio dengan The Chainsmokers bertujuan untuk meningkatkan kualiti suara dan pengalaman penggunaan pada realme Buds Air 2. Oleh itu, diafragma karbon seperti berlian dipilih untuk menjadikan telinga anda pengalaman terbaik dengan menghadirkan suara berkualiti tinggi. Kadar ‘distortion’ pada realme Buds Air 2 juga telah dikurangkan menjadi bawah 0.5% yang merupakan standard tertinggi industri.

Di samping itu, realme turut melancarkan Bass Boost+ Mode sebagai penyelesaian peningkatan bass yang memanfaatkan sepenuhnya kekuatan gegelung dinamik dan diafragma, menjadikan bunyi bass seperti ‘live’.

realme Buds Air 2 bukanlah ‘earbuds’ untuk rutin harian anda semata-mata, malah ia direka untuk memberi kelainan pada stail dan fesyennya yang ‘trendy’. realme Buds Air 2 menawarkan dua warna bergaya, Closer Black dan Closer White yang menggunakan dua warna unik yang bergabung.

Berat satu earbud hanyalah 4.1 gram, iaitu lebih ringan daripada sehelai kertas A4. Sebagai tambahan, tiga ukuran tip silikon iaitu S, M dan L turut ditawarkan kepada pengguna supaya mereka dapat memilih earbud yang berukuran tepat berdasarkan saluran telinga untuk penggunaan yang selesa sepanjang hari.

realme Buds Air 2 juga menyokong ketahanan air IPX5, kecuali kotak pengecasannya, sesuai untuk penggunaan harian yang kompleks.

realme Buds Air 2 boleh didapati dengan harga RM199. Jualan pertama OFFLINE di stor rasmi realme dan pengedar sah realme seluruh negara bermula 3 April 2021

Manakala menerusi jualan ONLINE di Lazada, bermula pada 8 April 2021, jam 12 tengah malam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tahniah! Syamel & Ernie Zakri Selamat Bernikah

Penyanyi Syamel dan Ernie Zakri akhirnya meleraikan spekulasi peminat mengenai tarikh pernikahan mereka setelah pasangan ini mengumumkan akan bernikah pada hari ini.

Syamel dan Ernie telah selamat bernikah di sebuah masjid sebentar tadi dan hanya dihadiri oleh keluarga terdekat kedua-dua belah keluarga. Difahamkan, Syamel telah memberi lima dulang hantaran berbalas tujuh dari pihak perempuan. Manakala seutas gelang tangan turut diberikan untuk upacara membatalkan air sembahyang.

Semalam, kedua-dua penyanyi ini telah berkongsi sebuah perkhabaran mengenai hari bahagia mereka yang akan diumumkan menerusi laman YouTube mereka pada jam 9 malam Khamis. Menggunakan tanda pagar #GoodbyeHelloBMKN, beberapa bait puisi mengenai mereka telah dibacakan selain turut mengumumkan berita baik(perkahwinan) tersebut.

Sebuah majlis resepsi bertemakan ‘Black Tie’ akan diadakan pada 3 April 2021 bagi menghargai sahabat-sahabat serta para media yang banyak menyokong selain turut meraikan hari bahagia mereka bersama.


Hanya Dua Episod! K-Drama “Joseon Exorcist” Secara Rasmi Dibatalkan Tayangan

K-Drama SBS Joseon Exorcist secara rasmi dibatalkan tayangannya setelah bersiaran hanya dua episod berikutan kontroversi sejarah yang tidak tepat dan mempamerkan prop China.

Dipetik dari Newsen, SBS membuat pengumuman rasmi disebabkan kontroversi mengenai drama bersejarah fantasi, Joseon Exorcist.

“Kami ingin berkongsi mengenai kedudukan kami mengenai Joseon Exorcist.

SBS telah memutuskan untuk membatalkan kontrak hak penyiaran Joseon Exorcist dan membatalkan siaran setelah menyedari insiden yang berlaku sebelumnya.

SBS telah membayar sebahagian besar biaya untuk hak penyiaran, dan syarikat produksi telah menyelesaikan sekitar 80% penggambaran untuk drama tersebut.

Walaupun terdapat kebimbangan pihak kami mengenai kerugian ekonomi dan jurang penjadualan bagi kami dan syarikat produksi, kami telah memutuskan untuk membatalkan siaran tersebut, dangan hati yang berat dan rasa tanggungjawab yang tinggi sebagai stesen penyiaran awam.”- SBS

Sebelum drama Joseon Exorcist mula ditayangkan, drama tersebut sudah mula dilanda masalah kerana aktres, Lee Yu Bi mengalami kecederaan pada lutut dan ligamen. Manakala aktor utama, Jang Dong Yoon mengalami kecederaan pada siku kerana terjatuh sewaktu menunggang kuda ketika menjalankan penggambaran Joseon Exorcist.

Sebaik sahaja Joseon Exorcist mula ditayangkan, drama tersebut mula mendapat kecaman kerana penggambaran sejarah Korea yang menggunakan produk dari China seperti kek bulan dan telur pindang Cina (century eggs).

Disebabkan penggambaran yang tidak tepat, sekitar 20 syarikat nama-nama besar seperti Bodyfriend, Ace Bed, dan Hite Jinro yang sebelumnya telah menjanjikan iklan ke drama itu telah ditarik balik.

SBS sebelum ini menyatakan bahawa mereka akan sunting bahagian yang kontroversi, tetapi ianya tidak mencukupi. Hal ini kerana lebih dari 184,000 orang telah menandatangani petisyen Rumah Biru agar drama tersebut dikeluarkan dari siaran secara kekal.


Produksi Drama Angkara Cinta Didakwa Rosakkan Gua Bersejarah Di Perak?

Menerusi beberapa perkongsian di laman Facebook, sebuah produksi drama popular dikatakan telah membuat kerosakkan di dinding sebuah gua yang terletak di Taman Negeri Perak.

Seperti yang didedahkan oleh Megat Mohd Shahrin di laman Facebook nya, krew produksi tersebut juga telah membuang sampah merata-rata selain menjalani penggambaran tanpa permit yang sah daripada pihak berwajib.

Dalam hantaran tersebut, beberapa foto kerosakan di tempat bersejarah itu turut kelihatan termasuklah judul drama filem tersebut, Angkara Cinta ditulis di salah sebuah dinding gua.

“Sekarang saya rasa berasa begitu kecewa sekali. Ini adalah kerosakan pada gua yang mengandungi pelbagai elemen penting dan sejarah unik, angkara tindakan tidak bertanggungjawab oleh krew produksi drama popular yang kini ditayangkan di Astro”

“Selain menjalani penggambaran tanpa permit, mereka juga telah bertindak tidak professional” tulisnya

Difahamkan, pihak Taman Negeri Perak masih menunggu maklum balas dan kenyataan rasmi daripada produksi drama tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Korea Tidak Puas Hati Aktres ‘Mr.Queen’ Dipilih Menjadi Duta, Ini Sebabnya

Di sebalik kontroversi yang melanda K-Drama Joseon Exorcist, aktres K-Drama ‘Mr. Queen’, Shin Hye Sun mula dibenci orang ramai.

Baru-baru ini, sebuah syarikat penjagaan kesihatan, We Must M telah mengumumkan bahawa mereka telah memilih aktres drama ‘Mr.Queen’ , Shin Hye Sun sebagai model rasmi mereka.

CEO kepada We Must M, menyatakan bahawa mereka memilih aktres tersebut kerana imejnya yang baik dan ‘bersinar’ sesuai dengan jenama mereka.

Selepas pengumuman itu dilakukan, netizen di Korea Selatan telah melakukan penentangan mereka terhadap pilihan We Must M. Netizen meluahkan rasa tidak puas hati terhadap pemilihan model yang berpunca dari penyertaan aktres dalam drama hit, ‘Mr. Queen’.

“Dia merupakan pelakon yang sangat disukai…Sangat..sangat kecewa..”-Netizen

Mereka mengecam aktres utama ‘Mr. Queen’, Shin Hye Sun disebabkan kenyataannya yang menyesal mengatakan tidak kepada drama ‘Mr. Queen’ setelah membaca skrip drama kontroversi itu.

Drama ‘Mr.Queen’ yang telah menyiarkan episod terakhirnya pada 14 Februari 2021, berakhir dengan rating tertinggi di Korea Selatan dan beberapa negara lain.

Drama ini dibintangi oleh aktres Shin Hye Sun dan aktor Kim Jong Hyun. Pengkritik budaya Korea, Kim Heon Sik menjelaskan drama tersebut menampilkan kombinasi unik dari kisah mengenai individu yang tertukar badan mengikut latarbelakang sejarah dalam drama ini.


Hampir Setahun Tidak Bertemu Suami, Ini Penjelasan Krisdayanti

Krisdayanti kini menjalani hubungan jarak jauh dengan suaminya Raul Lemos yang kini berada di Timor Leste. Raul kini dikatakan tidak dapat pulang ke Indonesia disebabkan pandemik COVID-19 .

Menerusi temubualnya bersama Kumparan, Krisdayanti menyatakan bahawa Timor Leste kini sedang lockdown dan tidak tahu bila suaminya akan pulang.

“Timor Leste bakal mempunyai vaksin pada April 2021. Masih belum tahu jika ada delay dari pemerintah. Jadi, saya belum tahu bila Raul akan pulang.”- Krisdayanti

Krisdayanti turut menyatakan Raul sudah hampir lapan bulan berada di Timor Leste dan hanya sempat ke sana pada Disember tahun 2020, sewaktu Timor Leste belum lockdown.

“Dari Julai 2020 di sini sudah hampir lapan bulan kami tidak bertemu.”- Krisdayanti

Krisdayanti turut menambah, tidak mahu memaksa Raul segera pulang kerana kasihankan suaminya.

“Apabila memaksa pulang, Raul harus menjalani isolasi (kurantin kendiri) selama dua minggu. Kemudian Raul terpaksa isolasi (kuarantin kendiri) lagi ketika kembali ke Timor Leste.

Aduh, buang waktu, kasihan..”- Krisdayanti

Penyanyi yang dilahirkan pada 24 Mac 1975 ini mendedahkan bahawa hubungan jarak jauh antara dia dan Raul pada kali ini sangat berbeza jika dibandingkan dengan sebelumnya. Hal ini kerana kebiasaannya Raul boleh kembali ke Jakarta seminggu sekali.

“Keadaan psikologi Raul juga terganggu dengan segala keterbatasan saat lockdown.”- Krisdayanti

Pasangan Krisdayanti dan Raul telah berkahwin pada 20 Mac 2011. Perkahwinan yang berusia lebih dari sepuluh tahun ini dikurniakan dua orang anak bernama Ariannha Amora Lemos dan Kellen Alexander Lemos..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ramai Sayang Mu Non” – Mila Jirin Terkejut, Mahu Nonny Nadirah Kembali Ke Pangkal Jalan

Hantaran pelakon dan penyanyi, Nonny Nadirah di laman Instagram nya ternyata mengejutkan ramai pihak termasuk rakan selebriti dan pihak media.

Menerusi carian Murai.my, semua hantaran Nonny atau nama sebenarnya Nonny Nadirah Zainuddin, 31, sebelum ini telah pun dipadam sebelum berkongsi sekeping foto seorang wanita berimej seksi malam tadi. Bersama hantaran tersebut turut tertera kapsyen “It’s good to be back.” (Rasa bagus untuk kembali).

Dalam pada itu, penyanyi Mila Jirin akui bahawa wanita di dalam hantaran Nonny itu merupakan sahabat baiknya. Dedah Mila dia sememangnya berasa sedih dan terkejut dengan penampilan terbaharu Nonny yang mengundang pelbagai persoalan.

Susulan daripada itu, pelantun Aku Lebih Tahu ini telah menghubungi Nonny dan menitipkan nasihat buatnya.

Meninjau hantaran Mila di laman Instagram pula, dia mengimbau kembali kenangan bersama Nonny ketika mereka berada di Mekah sebelum ini.

“Dekat atas bukit Marwah tu ku cakap pada mu (kamu) cantik bertudung. Ku mohon pada Allah agar mu kekal bertudung. Alhamdulillah bila mu buat keputusan berhijrah, ku antara hamba Allah yang paling seronok.

“Tapi Non (panggilan untuk Nonny), semalam aku menggigil lihat IG mu. Ku hubungi mu, Alhamdulillah dapat bercakap dengan mu sekejap. Ku sedih Non.

“Non, ku mohon jangan buat perkara bercanggah dari perintah Allah. Non, ku mohon jangan sia-siakan hidayah dihadiahkan Allah. Ku mohon, lawan godaan syaitan. Ramai sayang mu Non,” katanya.

Pesan empunya nama penuh Norsyarmilla binti Jirin ini buat Nonny, sekiranya dia masih menyayangi persahabatan mereka termasuk antara penyanyi Nur Heliza Helmi, Mila meminta agar jangan dipersiakan hidayah diberikan Allah SWT padanya selama ini.


Ini Alasan Marvel Halang Chris Evans Dan Chris Hemsworth Mempromosikan Filem Bersama

Chris Evans dan Chris Hemsworth adalah nama yang tidak asing lagi dalam franchise Marvel. Kedua duanya memainkan peranan yang penting dalam menjayakan watak dalam filem Avangers.

Menurut Showbiz, kedua-dua pelakon ini telah dilarang oleh produksi untuk mempromosikan filem Avangers dalam satu set yang sama.

Kedua-duanya bertemu di sebuah kelab malam di New York lebih 10 tahun yang lalu. Pada ketika itu, mereka berdua telah bersiap sedia untuk memainkan peranan sebagai pelakon filem Marvel.

Menurut Showbiz, mereka menjadi sangat rapat di lokasi pengambaran apabila keduanya disatukan untuk filem pertama mereka. Keadaan menjadi lebih serius apabila mereka lebih suka bermain di set berbanding fokus dengan kerja watak masing-masing.

Mereka mengatakan bahawa Marvel harus memisahkan mereka semasa wawancara untuk mempromosikan filem Marvel kerana mereka selalu ketawa antara satu sama lain, tidak fokus dan tidak serius dalam mempromosikan filem.

Mungkin ada yang mengatakan Marvel harus membiarkan mereka menunjukkan kepada dunia betapa ‘bromance’ yang mereka ada. Tidak ada yang lebih menghiburkan daripada melihat dua rakan baik ini bergabung dan terus berjaya dalam filem mereka.


Menyesal! Jamie Dornan Dedah Punca Berhenti Dari Trilogy Fifty Shades

Fifty Shades adalah siri trilogi filem Amerika yang terdiri daripada tiga filem drama romantis oleh pengarang E. L. James. Ia diedarkan oleh Universal Studios dan dibintangi oleh Dakota Johnson dan Jamie Dornan masing-masing memegang watak utama sebagai Anastasia Steele dan Christian Gray.

Menurut Vix W, Jamie Dornan menyesal melakukan filem franchise Fifty Shades dan dia tidak akan melakukannya lagi.

Kontroversi mula timbul apabila mereka memulakan pengambaran filem pertama, Fifty Shades of Grey. Jamie menolak permintaan produksi dan dikritik hebat apabila disuruh untuk tidak mengenakan sebarang pakaian ketika melakonkan wataknya.

Menurut Vix W, Jamie Dornan menyatakan bahawa dia tidak selesa semasa melakukan aksi panas bersama Dakota Johnson. Baginya sangat tidak selesa melakukan aksi panas dimana terlalu ramai krew yang menyaksikan lakonanya itu.

Jamie terpaksa meninggalkan isterinya yang ketika itu sedang sarat mengandung dengan pergi ke gym selama 6 jam sehari demi mendapatkan bentuk tubuh yang diinginkan oleh produksi. Isterinya juga tidak pernah menonton mana-mana filem dari siri tersebut.

Untuk makluman, filem pertama Fifty Shades of Grey dilancarkan pada 13 Februari 2015, sementara filem kedua, Fifty Shades Darker dilancarkan pada 10 Februari 2017. Fifty Shades Freed, filem ketiga dilancarkan pada 9 Februari 2018.

Di seluruh dunia, siri ini menjana pendapatan lebih dari $ 1,32 bilion menjadikannya francais yang berjaya sepanjang masa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.